"ขอนแก่น" เปลี่ยนทางมาที่นี่ สำหรับความหมายอื่น ดูที่ ขอนแก่น (แก้ความกำกวม)

**ขอนแก่น** (เดิมชื่อ **ขามแก่น**) เป็นจังหวัดที่มีขนาดพื้นที่ใหญ่เป็นอันดับที่ 6 ของภาคตะวันออกเฉียงเหนือ และมีประชากรมากเป็นอันดับที่ 3 ของภาคตะวันออกเฉียงเหนือ อยู่ในกลุ่มจังหวัดภาคตะวันออกเฉียงเหนือตอนกลาง คือ จังหวัดร้อยเอ็ด ขอนแก่น มหาสารคาม กาฬสินธุ์ โดยขอนแก่นเป็นจังหวัดที่เป็นศูนย์ปฏิบัติการของกลุ่ม

จังหวัดขอนแก่นมีเทศบาลนครขอนแก่นเป็นศูนย์กลางของจังหวัด ซึ่งตั้งอยู่ในจุดที่ถนนมิตรภาพ (ทางหลวงแผ่นดินหมายเลข 2) และทางหลวงแผ่นดินหมายเลข 12 (ถนนสายเศรษฐกิจตะวันออก-ตะวันตก) ตัดผ่าน ซึ่งเป็นเส้นทางสำคัญอีกเส้นหนึ่งในการเดินทางจากภาคตะวันออกเฉียงเหนือตอนกลางเข้าไปสู่ภาคเหนือตอนล่างที่อำเภอหล่มสัก จังหวัดเพชรบูรณ์ และเดินทางเข้าสู่ประเทศลาวทางด้านทิศใต้ของลาว อาณาเขตทางทิศเหนือติดกับจังหวัดเลย จังหวัดหนองบัวลำภู และจังหวัดอุดรธานี ทิศตะวันออกติดกับจังหวัดมหาสารคามและจังหวัดกาฬสินธุ์ ทิศใต้ติดกับจังหวัดบุรีรัมย์และจังหวัดนครราชสีมา ทิศตะวันตกติดกับจังหวัดชัยภูมิและจังหวัดเพชรบูรณ์

ที่มาของชื่อ
------------

เหตุที่เมืองนี้มีนามว่า เมืองขอนแก่นนั้นได้มีตำนานแต่โบราณเล่าขานสืบต่อกันมาว่า ก่อนที่เพี้ยเมืองแพนจะอพยพไพร่พลมาตั้งบ้านตั้งเมืองขึ้นนั้น ปรากฏว่าบ้านขาม หรือตำบลบ้านขาม อำเภอน้ำพองปัจจุบัน ซึ่งเป็นเขตแขวงร่วมการปกครองกับบ้านชีโล้น มีตอมะขามขนาดใหญ่ที่ตายไปหลายปีแล้ว กลับมีใบงอกงามเกิดขึ้นใหม่อีก และหากผู้ใดไปกระทำมิดีมิร้ายหรือดูถูกดูหมิ่น ไม่ให้ความเคารพยำเกรง ก็จะมีอันเป็นไปในทันทีทันใด เป็นที่น่าประหลาดและมหัศจรรย์ยิ่งนัก

ดังนั้น บรรดาชาวบ้านชาวเมืองในแถบถิ่นนั้นจึงได้พร้อมใจกันก่อเจดีย์ครอบตอมะขามนั้นเอาไว้เสีย เพื่อให้เป็นที่สักการะของคนทั่วไป พร้อมกับได้บรรจุพระธรรมคำสอนของพระพุทธเจ้า 9 บทเข้าไว้ในเจดีย์ครอบตอมะขามนั้นด้วย ซึ่งเรียกว่า พระเจ้า 9 พระองค์ แต่เจดีย์ที่สร้างในครั้งแรกเป็นรูปปรางค์ หลังจากได้ทำการบูรณะใหม่เมื่อราว 50 ปีที่ผ่านมานี้ จึงได้เปลี่ยนเป็นรูปทรงเจดีย์ และมีนามว่า พระธาตุขามแก่น ปัจจุบันตั้งอยู่ในเขตวัดเจติยภูมิ บ้านขาม ตำบลบ้านขาม อำเภอน้ำพอง จังหวัดขอนแก่น พระเจดีย์ขามแก่นถือว่าเป็นปูชนียสถานอันศักดิ์สิทธิ์ของชาวจังหวัดขอนแก่น ซึ่งจะมีงานพิธีบวงสรวง เคารพสักการะกันในวันเพ็ญเดือน 6 ทุกปี

ส่วนทางด้านทิศตะวันตกของเจดีย์พระธาตุขามแก่นนั้น มีซากโบราณที่ปรักหักพังปรากฏอยู่ โดยอยู่ห่างจากเจดีย์ราว 15 เส้น หรืออยู่คนละฟากทุ่งของบ้านขาม ซึ่งแสดงให้เห็นว่าบริเวณแถบนี้น่าจะเป็นที่ตั้งของเมืองมาก่อน แต่ได้ร้างไปนาน ดังนั้น จึงได้ถือเอานิมิตนี้มาตั้งนามเมืองว่าขามแก่น แต่ต่อมาจึงเรียกเพี้ยนมาเป็นเมืองขอนแก่น จนกระทั่งทุกวันนี้

แต่จากการศึกษาเอกสารต่างๆ ของประมวล พิมพ์เสน ไม่เคยมีคำว่าเมืองขามแก่น มีเพียงชื่อเมืองขอรแก่น, ขรแก่น, ขรแกน, และขอนแก่น และพระธาตุขามแก่นเดิมชื่อพระธาตุบ้านขาม พ.ศ. 2498 - 2499 พระราชสารธรรมมุนี (กัณหา ปภสฺสโร) ได้ทำการบูรณะพระธาตุบ้านขาม เปลี่ยนยอดเดิมที่เป็นไม้เป็นฉัตรโลหะ และเปลี่ยนชื่อจากพระธาตุบ้านขามเป็นพระธาตุขามแก่น และวัดบ้านขามเป็นวัดเจติยภูมิ และมีการรณรงค์ให้ชื่อเมืองขอนแก่นเพี้ยนมาจากเมืองขามแก่น ดังนั้นชื่อเมืองขอนแก่นน่าจะเชื่อได้ว่าแต่แรกเริ่มชื่อเมืองขอนแก่นอยู่แล้ว ไม่ได้เพี้ยนมาจากขามแก่นแต่อย่างใด

ประวัติ
-------

### การก่อตั้ง

ประวัติเมืองขอนแก่นนั้น มีความเกี่ยวข้องกับ เหตุการณ์สำคัญ นับตั้งแต่เกิดเหตุความวุ่นวาย ในราชอาณาจักรล้านช้าง และการสร้างบ้านแปงเมือง ในเขตตอนกลางภาคอีสาน โดยเดิม เป็นพื้นที่ส่วนหนึ่งของเมืองสุวรรณภูมิ (เดิม เมืองท่งศรีภูมิ) ที่สถาปนาในปี พ.ศ. 2256 โดย เจ้าแก้วมงคล (พระบิดา ของ พระขัติยวงษา (ทนต์) เจ้าเมืองร้อยเอ็ดท่านแรก) เป็น ผู้ครองเมืองพระองค์แรก ภายใต้การสถาปนาแต่งตั้ง ของ เจ้าสร้อยศรีสมุทรพุทธางกูร กษัตริย์แห่งราชอาณาจักรล้านช้างจำปาสัก และต่อมา เพียเมืองแพน ที่เป็นกรมการเมือง ของเจ้าเมืองสุวรรณภูมิ ในราวปี พ.ศ. 2331 ได้ขอแบ่งไพร่พล จำนวน 500 คน แยกออกมาตั้งเมือง โดยแรกเริ่มอยู่บริเวณ บึงบอน จากนั้น 9 ปี ต่อมา ในปี 2340 จึงได้รับการแต่งตั้งและสถาปนาเมืองเป็น เมืองขอนแก่น และ เพี้ยเมืองแพน (ตำแหน่งของกรมการเมือง ในระบบอาญาสี่) เป็น "พระนครศรีบริรักษ์" แยกอาณาเขตตั้งแต่บ้านกู่ทอง หนองกองแก้ว (ปัจจุบัน คือ เมืองชนบท) จากเขตเมืองสุวรรณภูมิ (ปัจจุบัน คือ อำเภอสุวรรณภูมิ จังหวัดร้อยเอ็ด) มานับแต่สมัยนั้น 

โดยเหตุการณ์ที่เกิดขึ้นก่อนหน้า นับจากสมัยที่ สมเด็จพระเจ้าสุริยวงศาธรรมิกราช พระเจ้ามหาชีวิตแห่งพระนครจันทบุรีศรีสัตนาคนหุตเสด็จสวรรคตใน พ.ศ. 2231 พระองค์มีพระราชโอรสที่ยังทรงพระเยาว์มากองค์หนึ่งพระนามว่า เจ้าองค์หล่อ พระชนม์ 3 พรรษา พระยาแสนสุรินทรลือชัยไกรเสนาบดีศรีสรราชสงคราม (ท้าวมละ) ตำแหน่งพระยาเมืองแสนหรืออัครมหาเสนาบดีฝ่ายขวา จึงถือโอกาสแย่งเอาราชสมบัติจากพระราชกุมารที่ยังทรงพระเยาว์ เพื่อความชอบธรรมในการครองอำนาจพระยาเมืองแสนจึงหมายจะบังคับเอาเจ้านางสุมังคลราชเทวีพระมเหสีของสมเด็จพระเจ้าสุริยวงศาธรรมิกราช พระมารดาของเจ้าองค์หล่อและขณะนั้นพระนางก็ทรงพระครรภ์อยู่ด้วย มาเป็นมเหสีของตนเพื่อความชอบธรรมในราชบัลลังก์แต่พระนางไม่ยอม พระนางจึงขอความช่วยเหลือไปยังเจ้าราชครูหลวง วัดโพนเสม็ด (ญาคูขี้หอม) 

เจ้าราชครูหลวง วัดโพนเสม็ดจึงวางอุบายให้ให้ศิษย์นำเสด็จพระนางเสด็จหนีไปหลบซ้อนที่ภูฉะง้อหอคำ (อยู่ในแขวงบอลิคำไซ) และต่อมาพระนางได้ประสูติการพระราชโอรส เจ้าราชครูหลวงถวายพระนามว่า เจ้าหน่อกระษัตริย์ ส่วนเจ้าองค์หล่อนั้นขุนนางที่จงรักภักดีพาหนีไปยังเมืองพานภูชน

พระยาเมืองแสน เห็นว่าเจ้าราชครูหลวงวัดโพนเสม็ดเป็นผู้ให้ความช่วยเหลือวางอุบายให้เจ้านางสุมังคลราชเทวีหลบหนีเป็นแน่ อีกทั้งเจ้าราชครูหลวงยังเป็นที่เคารพของราชวงศ์ล้านช้าง มีลูกศิษย์ที่เป็นเชื้อพระวงศ์และเป็นขุนนางในราชสำนักเป็นจำนวนมาก รวมถึงราษฎรล้านช้างก็ให้ความเคารพเชื่อฟังนับถือมาก ต่อไปในภายหน้าเจ้าราชครูหลวงวัดโพนเสม็ดคงจะวางอุบายชิงเอาบ้านเมืองกลับไปถวายเชื้อพระวงศ์ล้านช้างองค์ใดองค์หนึ่งอย่างแน่นอน จึงวางอุบายจะกำจัดเจ้าราชครูหลวงวัดโพนเสม็ด

เจ้าราชครูหลวงเองก็รู้ตัวอยู่แล้วว่าพระยาเมืองแสนหาทางจะกำจัดตน เจ้าราชครูหลวงจึงวางอุบายหนีด้วยการไปบูรณพระธาตุพนม ให้เจ้าแก้วมงคลแล้วและลูกศิษย์รวบรวมกำลังคนนัดแนะกันหนีออกจากพระนครจันทบุรีไปยังนครพนม ให้เจ้าจันทรสุริยวงศ์ไปอารักขาเจ้านางสุมังคลาราชเทวีและเจ้าหน่อกษัตริย์มายังบ้านงิ้วพันลำสมสนุก

เจ้าราชครูหลวงได้บูรณพระธาตุพนมอยู่สามปีจึงเสร็จ แล้วก็พาคณะศิษย์เดินทางลงทิศใต้เพื่อที่จะหาสถานที่ตั้งบ้านเมือง ระหว่างทางมีชาวบ้านขอติดตามไปด้วยเป็นจำนวนมาก จนกระทั่งได้เดินทางล้ำเข้าไปในดินแดนกรุงกัมพูชา พระเจ้ากรุงกัมพูชาจึงเรียกเก็บส่วย เจ้าราชครูจึงได้พาคณะเดินทางกลับขึ้นมาตามลำน้ำโขงจนถึงเมืองหนึ่งนามว่า นครกาละจำบากนาคบุรีศรี ซึ่งมีเจ้าผู้ครองนครเป็นผู้หญิงที่ทรงพระชราภาพมากแล้ว เจ้าราชครูหลวงจึงขอเข้าพักในเขตนครกาละจำบากนาคบุรีศรี

เจ้านางผู้ครองนครกาละจำบากนาคบุรีศรีซึ่งทรงชราภาพมากไม่สามารถบริหารบ้านเมืองได้และพระองค์ก็ทรงศรัทธาเจ้าราชครูหลวงเป็นอย่างมาก จึงทรงมอบพระราชอำนาจให้เจ้าราชครูหลวงเป็นผู้สำเร็จราชการทุกอย่างในพระนคร

พ.ศ. 2252 เจ้าราชครูหลวงจึงให้เจ้าแก้วมงคลนำกำลังขึ้นไปบ้านงิ้วพันลำสมสนุก เพื่อช่วย เจ้าจันทรสุริยวงศ์เชิญเสด็จเจ้าหน่อกระษัตริย์และพระมารดามายังนครกาละจำบากนาคบุรีศรี ต่อมาเกิดความวุ่นวายขึ้นในพระนครกาละจำบากนาคบุรีศรี แต่สามารถปราบได้อย่างรวดเร็ว

พ.ศ. 2256 เจ้าราชครูหลวง จึงจัดพระราชพิธีราชาภิเสกเจ้าหน่อกระษัตริย์ ขึ้นเป็นพระเจ้ามหาชีวิต ถวายพระนามว่า สมเด็จพระเจ้าสร้อยศรีสมุทรพุทธางกูร ครองราชย์สมบัติเป็นเอกราช เปลี่ยนนามนครใหม่ ว่า นครจำปาสักนัคบุรีศรี (อาณาจักรล้านช้างจำปาศักดิ์) จัดการบ้านเมืองตามโบราณราชประเพณีล้านช้างทุกประการ

และมีพระราชโอการให้ เจ้าแก้วมงคล โอรสของเจ้าองค์ศรีวิชัย, พระนัดดา(หลาน)ของเจ้ามหาอุปราชศรีวรมงคล, พระราชปนัดดา(เหลน)ของสมเด็จพระเจ้าศรีวรวงษาธิราช (เจ้ามหาอุปราชศรีวรวงษา หรือสยามออกพระนามว่า "พระมหาอุปราชวรวังโส" นำกำลังในสังกัดข้ามแม่น้ำโขงมาตั้งเมืองขึ้นบนบริเวณที่ราบริมฝังแม่น้ำ (แม่น้ำเสียว) ซึ่งเป็นแหล่งเกลือและนาข้าวที่อุดมสมบูรณ์ ให้ชื่อว่า เมืองทุ่งศรีภูมิ มีพระราชโองการให้ เจ้าแก้วมงคล เป็นเจ้าผู้ครองเมืองทุ่งศรีภูมิ (องค์ที่ 1) ให้เจ้ามืดดำโดนเป็นอุปราช มีการจัดการบริหารบ้านเมืองเช่นเดียวกับนครจำปาสักนัคบุรีศรี

พ.ศ. 2268 เจ้าแก้วมงคล สิ้นพระชนม์ เมื่อ 84 พรรษา มีโอรส 3 องค์ คือ เจ้าองค์หล่อหน่อคำ (เจ้าเมืองน่าน), เจ้ามือดำโดน, เจ้าสุทนต์มณี สมเด็จพระเจ้าสร้อยศรีสมุทรพุทธางกูรจึงมีพระราชโอการให้ เจ้ามืดดำโดนอุปราช ขึ้นเป็นเจ้าผู้ครองเมืองทุ่งศรีภูมิ (องค์ที่ 2) ให้เจ้าสุทนต์มณีเป็นอุปฮาดเมืองทุ่งศรีภูมิ เจ้ามืดดำโดนได้แต่งตั้งตำแหน่งเมืองแสน เมืองจันทร์ ท้าว เพี้ย เต็มอัตรากำลังเช่นเมืองหลวงทุกประการ

ต่อมาสมเด็จพระเจ้าสร้อยศรีสมุทรพุทธางกูรทรงพระประชวร จึงมีพระราชโอการให้เจ้ามหาอุปราชไชยกุมารเป็นผู้สำเร็จราชการ

พ.ศ. 2280 สมเด็จพระเจ้าสร้อยศรีสมุทรพุทธางกูรเสด็จสวรรคต พระชนม์ได้ 50 พรรษา ครองราชย์สมบัติได้ 25 ปี เจ้ามหาอุปราชไชยกุมาร จึงขึ้นเสวยราชสมบัติ ทรงพระนามว่า สมเด็จพระพุทธเจ้าองค์หลวง และมีพระราชโองการให้เจ้าธรรมเทโวผู้เป็นพระราชอนุชา(น้องชาย)เป็นเจ้ามหาอุปราช พ.ศ. 2306 เจ้าผู้ครองเมืองทุ่งศรีภูมิ (เจ้ามืดดำโดน) สิ้นพระชนม์ มีโอรส 3 องค์ คือ เจ้าเชียง เจ้าสูน เจ้าอุ่น(ปลัดเมืองขุขันธ์ซึ่งต่อมาได้ดำรงตำแหน่งเป็นเจ้าเมืองศีรษะเกษท่านแรก นามว่า พระยารัตนวงศา อีกทั้งยังเป็นลูกเขยของพระยาไกรภักดีศรีนครลำดวนหรือตากะจะเจ้าเมืองขุขันธ์ท่านแรกและเป็นบิดาของพระประจันตประเทศหรือเจ้าเมืองชลบถวิบูลย์ท่านแรก) สมเด็จพระพุทธเจ้าองค์หลวง พระเจ้ามหาชีวิตจึงมีพระราชโองการให้เจ้าสุทนต์มณีอุปราชขึ้นเป็นเจ้าผู้ครองเมืองทุ่งศรีภูมิ (องค์ที่ 3) เจ้าเชียงและเจ้าสูนโอรสเจ้ามืดดำโดนเจ้าผู้ครองเมืององค์ก่อนไม่พอใจ จึงสมคบกับขุนนางส่วนหนึ่งหนีไปพึ่งขุนหลวงเอกทัศน์แห่งกรุงศรีอยุธยา

พ.ศ. 2308 เจ้าเชียงและเจ้าสูนเมื่อไปถึงอยุธยาแล้วจึงของกองทัพเพื่อจะขึ้นมาตีเมืองทุ่งศรีภูมิ หากตีเมืองได้ เจ้าเชียงจะขึ้นเป็นเจ้าผู้ครองเมืองและจะขอเป็นเมืองประเทศราชส่งเครื่องบรรณาการแก่อยุธยา แต่ระหว่างนั้นอยุธยากำลังถูกกองทัพพระเจ้ามังระแห่งย่างกุ้งรุกรานไม่สามารถส่งกองทัพขึ้นมาได้ ทางอยุธยาจึงสั่งรวบรวมกำลังหัวเมืองขึ้นของอยุธยาที่อยู่ใกล้เข้าตีเมืองทุ่งศรีภูมิจนแตก ประกอบกับช่วงนั้นทางนครจำปาสักนัคบุรีศรีเกิดความวุ่นวายสมเด็จพระเจ้ามหาชีวิตพระพุทธเจ้าองค์หลวงทรงอ่อนแอไม่สามารถส่งกองทัพมาช่วยได้ เจ้าสุทนต์มณีจึงทิ้งเมืองหนี เจ้าเชียงจึงขึ้นเป็นเจ้าผู้ครองเมือง (องค์ที่ 4) และให้เจ้าสูนเป็นอุปราช เมืองทุ่งศรีภูมิจึงตกเป็นเมืองประเทศราชของกรุงศรีอยุธยา

พ.ศ. 2310 กองทัพพระเจ้ามังระก็ตีกรุงศรีอยุธยาแตกเป็นเหตุให้อาณาจักรอยุธยาล่มสลาย แต่ไม่นานในปลายปีเดียวกันพระยาตากขุนนางของกรุงศรีอยุธยาก็รวบรวมกองทัพขับไล่กองกำลังของพระเจ้ามังระที่ประจำอยู่ในอยุธยาแตกหนีกลับไปได้ และพระยาตากก็สถาปนาราชวงศ์ใหม่และย้ายเมืองหลวงมายังกรุงธนบุรี

พ.ศ. 2319 พระเจ้ากรุงธนบุรีได้ส่งกองทัพขึ้นมารวบรวมหัวเมืองที่เคยเป็นเมืองประเทศราชของกรุงศรีอยุธยาให้กลับไปเป็นเมืองประเทศราชส่งบรรณาการให้กับกรุงธนบุรี กองทัพกรุงธนบุรีมาถึงเมืองทุ่งศรีภูมิเจ้าผู้ครองเมืองทุ่งศรีภูมิ (เจ้าเซียง) จึงออกไปอ่อนน้อมขอส่งเครื่องบรรณาการให้กรุงธนบุรีเช่นเดียวกลับที่เคยส่งให้กรุงศรีอยุธยา เมื่องกองทัพกรุงธนบุรีเข้าเมืองแล้ว เจ้าผู้ครองเมืองทุ่งศรีภูมิ (เจ้าเซียง) เห็นว่าเมืองท่งศรีภูมินั้นตั้งอยู่ใกล้แม่น้ำเสียวถึงฤดูฝนน้ำก็ท่วม จึงปรึกษากับแม่ทัพกรุงธนบุรีเพื่อขอพระราชโองการย้ายเมืองไปยังดงเท้าสาร ซึ่งห่างจากตัวเมืองเดิมประมาณ ๑๐๐ เส้น พระเจ้ากรุงธนบุรีจึงโปรดให้ย้ายเมืองตามที่ขอ และพระราชทานนามเมืองใหม่ว่า เมืองสุวรรณภูมิประเทศราช

เจ้าเซียงมีบุตร 3 คน คือ ท้าวเพ (เจ้าเมืองหนองหานท่านแรก), ท้าวโอ๊ะ (เจ้าเมืองสุวรรณภูมิ), ท้าวพร และธิดาไม่ทราบนามอีก 2 คน ในพื้นเมืองท่ง ระบุว่าท้าวพรซึ่งเป็นบุตรของท้าวเซียงมีบุตรชาย 2 คน คือ เพี้ยเมืองแพน (พระนครศรีบริรักษ์ เจ้าเมืองขอนแก่นท่านแรก) เพี้ยศรีปาก (พระเสนาสงคราม เจ้าเมืองพุทไธสงท่านแรก และเป็นบิดาของพระยานครภักดี เจ้าเมืองแปะหรือบุรีรัมย์ท่านแรก)

ประวัติศาสตร์ พื้นที่ส่วนนี้ยังเป็นหมู่บ้านเล็ก ๆ กระจัดกระจายกันตามพื้นที่ราบสูง ในปี พ.ศ. 2322 ขณะนั้นเมืองเวียงจันทน์ได้เกิดเหตุพิพาทกับกลุ่มของเจ้าพระวอจนถึงกับยกทัพไปตีค่ายของเจ้าพระวอแตกที่บ้านดอนมดแดง (อุบลราชธานีปัจจุบัน) และจับเจ้าพระวอประหารชีวิต สมเด็จพระเจ้ากรุงธนบุรีทรงถือว่าฝ่ายเจ้าพระวอเป็นข้าขอบขัณฑสีมาของไทยจึงทรงพระกรุณาโปรดเกล้าฯ ให้เจ้าพระยามหากษัตริย์ศึกกับเจ้าพระยาสุรสีห์ยกทัพขึ้นไปตีเวียงจันทน์ จากนั้นจึงได้ยกทัพกลับมายังกรุงเทพมหานคร พร้อมกับได้อัญเชิญพระแก้วมรกต พระพุทธปฏิมากร และพระบางกลับมาถวายแต่สมเด็จพระเจ้ากรุงธนบุรีด้วย

โดยในช่วงที่ พระรัตนวงษา (อ่อน) เป็นบุตร ของพระขัติยวงษาทนต์ และเป็นหลานของ เจ้าแก้วมงคล ได้ครองเมืองสุวรรณภูมิ แล้ว ได้ขอพระราชทาน แต่งตั้ง ท้าวโอ๊ะ (บุตร พระรัตนวงษาเซียง) ที่ดำรงตำแหน่ง ราชบุตร เดิมนั้น ขึ้นดำรงตำแหน่ง เป็น "อุปฮาด" ต่อมา ราว พ.ศ. 2331 เพี้ยเมืองแพน ซึ่ง เป็นหนึ่ง ในตำแหน่งกรมการเมืองสุวรรณภูมิ ได้ขอ พระรัตนวงษา (อ่อน) เจ้าเมืองสุวรรณภูมิ พาราษฎรและไพร่พลประมาณ 330 คน ขอแยกตัวออกจากเมืองสุวรรณภูมิไปตั้งบ้านเรือนอยู่ที่ฝั่งบึงบอน ยกขึ้นเป็นเมืองที่บ้านดอนพยอมเมืองเพี้ย (ปัจจุบันคือ บ้านเมืองเพีย ตำบลเมืองเพีย อำเภอบ้านไผ่) เพี้ยเมืองแพน (ภายหลังได้รับการสถาปนา เป็น พระยานครศรีบริรักษ์) ได้ขออพยพเข้ามาตั้งบ้านเรือนอยู่ในบ้านชีโหล่น คุมไพร่พลคนละ 500 คน แยกออกมาจาก "เมืองท่ง" หรือ "เมืองสุวรรณภูมิ" และให้ขึ้นตรงต่อเมืองสุวรรณภูมิ ครั้นต่อมาอีกราว 9 ปี ในปี พ.ศ. 2340 เพี้ยเมืองแพนก็ได้พาราษฎรและไพร่พล ย้ายมาตั้งเมืองใหม่ ที่บริเวณ เมืองเก่า ริมบึงแก่นนคร ในปัจจุบัน และได้รับพระบรมราชานุญาต ตั้งเป็นเมือง ขอนแก่น และ สถาปนายศ เจ้าเมือง "เพี้ยเมืองแพน" เป็น "พระนครศรีบริรักษ์" เจ้าเมืองขอนแก่น ท่านแรก ในปี พ.ศ. 2340 โดยในปีเดียวกันนั้น เจ้าเมืองสุวรรณภูมิ พระรัตนวงษา (อ่อน) เป็นบุตร ของพระขัติยวงษาทนต์ ได้ครองเมืองสุวรรณภูมิ แล้ว ได้ขอพระราชทาน แต่งตั้ง ท้าวโอ๊ะ (บุตร พระรัตนวงษาเซียง) ที่ดำรงตำแหน่ง ราชบุตร เดิมนั้น ขึ้นดำรงตำแหน่ง เป็น "อุปฮาด" ต่อมา และ มีใบบอกไปยังกรุงเทพมหานครฯ ว่า เพี้ยเมืองแพน ได้ขอแบ่งไพร่พล และตั้งเป็นเมืองขอนแก่น นับแต่นั้น โดยแบ่งพื้นที่ตั้งแต่ บ้านกู่ทอง หนองกองแก้ว ขึ้นเป็นเมืองขอนแก่น

บึงบอนหรือดอนพยอมในปัจจุบันได้ตื้นเขินเป็นที่นาไปหมดแล้ว แต่ก็ยังปรากฏเป็นรูปของบึงซึ่งมีต้นบอนขึ้นอยู่มากมาย ต่อมาก็ได้รับพระกรุณาโปรดเกล้าฯ ให้เมืองแพนเป็นพระนครศรีบริรักษ์ เจ้าเมืองขอนแก่น ดังปรากฏข้อความในพงศาวดารหัวเมืองมณฑลอีสานของหม่อมอมรวงศ์วิจิตรว่า 

เอกสารพงศาวดารอีสานฉบับพระยาขัติยวงศา (เหลา ณ ร้อยเอ็ด) ได้กล่าวถึงการตั้งเมืองขอนแก่นว่า *"...ได้ทราบข่าวว่าเมืองแพน บ้านชีโล่น แขวงเมืองสุวรรณภูมิ พาราษฎร ไพร่พลประมาณ 330 คน แยกจากเมืองสุวรรณภูมิไปขอตั้งฝั่งบึงบอนเป็นเมือง จึงทรงพระกรุณาโปรดเกล้าฯ ให้เมืองแพนเป็นพระนครศรีบริรักษ์ ผู้ว่าราชการเมืองขอนแก่น..."* ขอนแก่นจึงได้ที่มาว่าเป็นเมืองคู่กับมหาสารคามนั้นเอง

ส่วนเมืองบริวารอื่นๆ ที่มีส่วนกี่ยวข้องกับการแยกตัวออกมาจากเมืองสุวรรณภุมิ และภายหลังมีการแยกออกมาตั้งเป็น เมือง ในเขตจังหวัดขอนแก่น หลังปี พ.ศ. 2340 นั้น ได้แก่ เมืองมัญจาคีรีหรืออำเภอมัญจาคีรี ปรากฏอยู่ในทำเนียบมณฑลอุดร กล่าวว่า เมื่อ พ.ศ. 2433 พระบาทสมเด็จพระจุลจอมเกล้าเจ้าอยู่หัว(รัชกาลที่ 5) โปรดเกล้าฯ ให้ตั้งเมืองขึ้นชื่อเมืองมัญจาคีรี โดยมีจางวางเอกพระยาพฤติคุณธนเชษ (สน สนธิสัมพันธ์) เป็นเจ้าเมืองคนแรกเมื่อ พ.ศ. 2433-2439

  

ตัวเมืองขอนแก่นจากมุมสูง
### การย้ายถิ่นฐาน

ในปี พ.ศ. 2439 ในรัชสมัยพระบาทสมเด็จพระจุลจอมเกล้าเจ้าอยู่หัวได้เปลี่ยนการปกครองหัวเมืองไกลใหม่ โดยเปลี่ยนเป็นบริเวณหัวเมืองลาวฝ่ายเหนือ ให้เป็นหัวเมืองลาวพวน ดังนั้น เมืองขอนแก่นจึงอยู่ภายใต้การปกครองของเมืองอุดรธานี หรือมณฑลอุดรธานี โดยมีกรมหลวงประจักษ์ศิลปาคมเป็นผู้ปกครองมณฑล ในสมัยนั้นได้มีสายโทรเลข ที่เดินจากเมืองนครราชสีมา ผ่านเมืองชนบท เข้าเขตเมืองขอนแก่นข้ามลำน้ำชีที่ท่าหมากทัน ตรงไปท่าพระ บ้านทุ่ม โดยไม่เข้าเมืองขอนแก่น และตรงไปข้ามลำน้ำพองไปบ้านหมากแข้งเมืองอุดรธานี ศูนย์กลางมณฑลอุดร กรมหลวงประจักษ์ศิลปาคม (ผู้ปกครองมณฑลอุดรธานีในขณะนั้น) ซึ่งเป็นข้าหลวงใหญ่ประจำมณฑลอุดรธานีทรงดำริว่า ที่ว่าการเมืองขอนแก่นที่ตั้งอยู่ที่บ้านดอนบม ไม่สะดวกแก่ราชการ จึงทรงพระกรุณาโปรดเกล้าฯ ย้ายเมืองขอนแก่นไปตั้งอยู่ที่บ้านทุ่ม (อำเภอเมืองขอนแก่นในปัจจุบัน) ในปลาย พ.ศ. 2439 และเปลี่ยนนามตำแหน่งเจ้าเมืองเป็นผู้ว่าราชการเมือง และตั้งชื่อเมืองว่า "ขอนแก่น" จนถึงปัจจุบัน

ในปี พ.ศ. 2440 ทรงพระกรุณาโปรดเกล้าฯ ให้พระราชทานบรรดาศักดิ์ท้าวหนูหล้าปลัดเมืองขอนแก่นเป็นพระพิทักษ์สารนิคม และในปี พ.ศ. 2442 ก็ได้ย้ายเมืองขอนแก่นจากบ้านทุ่มกลับไปตั้งอยู่ที่บ้านเมืองเก่าตามเดิม โดยตั้งศาลากลางขึ้นที่ริมบึงเมืองเก่าทางด้านเหนือ (หน้าสถานีโทรทัศน์ในปัจจุบัน) ด้วยเหตุผลที่ว่า บ้านทุ่มนั้นกันดารน้ำในฤดูแล้ง 

ในปี พ.ศ. 2444 ทางราชการได้เกณฑ์แรงงานของราษฎรที่เคยหลงผิดไปเชื่อผีบุญ-ผีบาป ที่เขตแขวงเมืองอุบลราชธานีในตอนนั้น โดยให้พากันมาช่วยสร้างทำนบกั้นน้ำขึ้นเป็นถนนรอบบึงเมืองเก่า เพื่อกักน้ำไว้ใช้สอยในฤดูแล้ง เพราะบึงนี้เป็นแหล่งน้ำที่สำคัญของชาวเมืองขอนแก่น

ต่อมาในปี พ.ศ. 2447 พระนครบริรักษ์ (อุ นครศรี) เจ้าเมืองขอนแก่น ได้กราบถวายบังคมลาออกจากราชการ เหตุเพราะชราภาพ จึงทรงพระกรุณาโปรดเกล้าฯ ให้เลื่อนตำแหน่งพระพิทักษ์สารนิคม (หนูหล้า สุนทรพิทักษ์) ปลัดเมืองขอนแก่นขึ้นเป็นเจ้าเมืองขอนแก่น และในปีนั้นเอง ก็ได้ทรงพระกรุณาโปรดเกล้าฯ เปลี่ยนนามตำแหน่งข้าหลวงประจำเมืองขอนแก่นเป็นข้าหลวงประจำบริเวณพาชี ส่วนเมืองต่าง ๆ ที่ขึ้นต่อนั้น ก็ให้เปลี่ยนเป็นอำเภอ และผู้เป็นเจ้าเมืองนั้น ๆ ก็ให้เปลี่ยนเป็นนายอำเภอ ตำแหน่งอุปฮาดก็เป็นปลัดอำเภอไป แต่ขึ้นตรงต่อเมืองอุดรธานี มณฑลอุดรธานีในขณะนั้น

ต่อมาในวันที่ 19 พฤษภาคม พ.ศ. 2459 ได้ทรงพระกรุณาโปรดเกล้าฯ ยกเลิกระบบมณฑลในประเทศ ให้เปลี่ยนคำว่าเมืองเป็นจังหวัดแทน ตำแหน่งผู้ว่าราชการเมืองจึงกลายเป็นผู้ว่าราชการจังหวัด และศาลาว่าการเมืองก็เปลี่ยนมาเป็นศาลากลางจังหวัด นับตั้งแต่บัดนั้นเป็นต้นมาขอนแก่นจึงได้กำเนิดเป็น "จังหวัดขอนแก่น"

ภูมิศาสตร์
----------

### ภูมิประเทศ

จังหวัดขอนแก่นมีสภาพพื้นที่ลาดเอียงจากทิศตะวันตกไปทิศตะวันออกและทิศใต้ บริเวณที่สูงทางด้านตะวันตกมีสภาพพื้นที่เป็นเขาหินปูนตะปุ่มตะป่ำสลับกับพื้นที่เป็นลูกคลื่นลอนลาดเล็กน้อย มีระดับความสูงประมาณ 200-250 เมตรจากระดับน้ำทะเล มีภูเขารูปแอ่งหรือภูเวียงวางตัวอยู่ติดอำเภอภูเวียง บริเวณที่สูงตอนกลางและด้านเหนือมีสภาพพื้นที่เป็นเทือกเขา ได้แก่ ภูเก้า ภูเม็ง ภูพานคำ เป็นแนวขวางมาจากด้านเหนือ แล้ววกลงมาทางตะวันตกเฉียงใต้ ไหล่เขาด้านนอกมีความสูงและลาดชันมาก สูงประมาณ 300-660 เมตร ไหล่เขาด้านในมีความลาดชันน้อย มีระดับความสูงประมาณ 220-250 เมตร

บริเวณแอ่งโคราช ครอบคลุมพื้นที่ทางด้านใต้จังหวัด สภาพพื้นที่เป็นลูกคลื่นลอนลาดเล็กน้อย มีความสูงประมาณ 150-200 เมตร มีบางส่วนเป็นเนิน สูงประมาณ 170-250 เมตร และลาดต่ำไปทางราบลุ่มที่ขนานกับลำน้ำชี มีความสูงประมาณ 130-150 เมตร จากนั้น พื้นที่จะลาดชันไปทางตะวันออก มีลักษณะเป็นลูกคลื่นลอนลาดมีความสูงประมาณ 200-250 เมตร และค่อนข้างราบ มีความสูงประมาณ 170 -180 เมตร

จังหวัดขอนแก่นมีอาณาเขตติดต่อกับจังหวัดอื่น ๆ ดังนี้

* ทิศเหนือ ติดต่อกับจังหวัดเลย จังหวัดหนองบัวลำภู และจังหวัดอุดรธานี
* ทิศตะวันออก ติดต่อกับจังหวัดกาฬสินธุ์และจังหวัดมหาสารคาม
* ทิศใต้ ติดต่อกับจังหวัดบุรีรัมย์และจังหวัดนครราชสีมา
* ทิศตะวันตก ติดต่อกับจังหวัดชัยภูมิและจังหวัดเพชรบูรณ์

### ภูมิอากาศ

สภาพภูมิอากาศของขอนแก่น โดยทั่วไปเป็นแบบทุ่งหญ้าในเขตร้อน คือ มีฝนตกสลับกับแห้งแล้ง ได้รับอิทธิพลจากลมมรสุมตะวันตกเฉียงใต้ และลมมรสุมตะวันออกเฉียงเหนือ โดยมีอุณหภูมิสูงสุดโดยเฉลี่ย 36.35 องศาเซลเซียส และมี 3 ฤดู คือ ฤดูร้อน เริ่มตั้งแต่เดือนกุมภาพันธ์ ถึงเดือนพฤษภาคม อากาศร้อนจัดในช่วงเดือนเมษายนของทุกปี ฤดูฝน เริ่มตั้งแต่เดือนพฤษภาคม ถึงเดือนตุลาคม โดยจะมีฝนตกชุกในช่วงเดือนสิงหาคมของทุกปี และฤดูหนาว เริ่มตั้งแต่เดือนตุลาคม ถึงเดือนกุมภาพันธ์ สภาพอากาศจะหนาวเย็น โดยทั่วไปจะหนาวจัดในช่วงเดือนธันวาคมจนถึงเดือนมกราคมของทุกปี อุณหภูมิต่ำสุดเฉลี่ย 15.4 องศาเซลเซียส

| ข้อมูลภูมิอากาศของจังหวัดขอนแก่น (พ.ศ. 2504-2533) |
| --- |
| เดือน | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. | ทั้งปี |
| อุณหภูมิสูงสุดเฉลี่ย °C (°F) | 30.3(86.5) | 32.7(90.9) | 35.2(95.4) | 36.4(97.5) | 34.5(94.1) | 33.2(91.8) | 32.7(90.9) | 32.0(89.6) | 31.6(88.9) | 31.4(88.5) | 30.7(87.3) | 29.7(85.5) | 32.53(90.56) |
| อุณหภูมิต่ำสุดเฉลี่ย °C (°F) | 16.2(61.2) | 19.3(66.7) | 22.3(72.1) | 24.5(76.1) | 24.8(76.6) | 24.8(76.6) | 24.4(75.9) | 24.2(75.6) | 23.7(74.7) | 22.5(72.5) | 19.6(67.3) | 16.4(61.5) | 21.89(71.41) |
| หยาดน้ำฟ้า มม (นิ้ว) | 2.1(0.083) | 14.7(0.579) | 38.0(1.496) | 72.5(2.854) | 172.2(6.78) | 170.9(6.728) | 165.2(6.504) | 206.8(8.142) | 239.4(9.425) | 113.3(4.461) | 15.1(0.594) | 4.2(0.165) | 1,214.4(47.811) |
| วันที่มีหยาดน้ำฟ้าโดยเฉลี่ย (≥ 0.1 mm) | 0.8 | 2.2 | 3.8 | 7.7 | 13.9 | 14.9 | 16.2 | 17.1 | 17.6 | 9.7 | 2.3 | 0.7 | 106.9 |
| จำนวนชั่วโมงที่มีแดด | 280.5 | 245.4 | 252.6 | 250.8 | 238.8 | 179.0 | 182.2 | 163.3 | 171.6 | 232.8 | 255.1 | 267.5 | 2,719.6 |
| *แหล่งที่มา 1: WMO*  |
| *แหล่งที่มา 2: CMA*  |

การเมืองการปกครอง
-----------------

### การปกครองส่วนภูมิภาค

แบ่งเขตการปกครองออกเป็น 26 อำเภอ 199 ตำบล 2331 หมู่บ้าน

| แผนที่ |
| --- |
| แผนที่อำเภอในจังหวัดขอนแก่นแผนที่อำเภอในจังหวัดขอนแก่น |
| หมายเลขในแผนที่ | อำเภอ | อักษรโรมัน | ชั้น | จำนวนตำบล | ประชากร (พ.ศ. 2562) | พื้นที่ (ตร.กม.) | ความหนาแน่น (คน/ตร.กม.) | ระยะห่างจากตัวจังหวัด |
| 1 | อำเภอเมืองขอนแก่น | Amphoe Mueang Khon Kaen | พิเศษ | 18 | 416,285 | 953.40 | 436.63 | - |
| 2 | อำเภอบ้านฝาง | Amphoe Ban Fang | 3 | 7 | 55,135 | 334.00 | 165.07 | 23 |
| 3 | อำเภอพระยืน | Amphoe Phra Yuen | 3 | 5 | 34,806 | 172.0 | 202.36 | 29 |
| 4 | อำเภอหนองเรือ | Amphoe Nong Ruea | 2 | 10 | 93,574 | 673.80 | 138.88 | 46 |
| 5 | อำเภอชุมแพ | Amphoe Chum Phae | 1 | 12 | 124,079 | 510.90 | 242.86 | 82 |
| 6 | อำเภอสีชมพู | Amphoe Si Chom Phu | 3 | 10 | 78,148 | 529.04 | 147.72 | 113 |
| 7 | อำเภอน้ำพอง | Amphoe Nam Phong | 1 | 12 | 114,017 | 828.70 | 137.59 | 37 |
| 8 | อำเภออุบลรัตน์ | Amphoe Ubonrat | 3 | 6 | 44,803 | 487.70 | 91.87 | 51 |
| 9 | อำเภอกระนวน | Amphoe Kranuan | 1 | 9 | 78,863 | 322.02 | 244.90 | 48 |
| 10 | อำเภอบ้านไผ่ | Amphoe Ban Phai | 1 | 10 | 100,443 | 497.70 | 201.81 | 46 |
| 11 | อำเภอเปือยน้อย | Amphoe Pueai Noi | 3 | 4 | 20,144 | 173.00 | 116.44 | 81 |
| 12 | อำเภอพล | Amphoe Phon | 1 | 12 | 86,572 | 420.50 | 205.88 | 77 |
| 13 | อำเภอแวงใหญ่ | Amphoe Waeng Yai | 3 | 5 | 29,562 | 189.07 | 156.36 | 76 |
| 14 | อำเภอแวงน้อย | Amphoe Waeng Noi | 3 | 6 | 41,921 | 243.60 | 172.09 | 99 |
| 15 | อำเภอหนองสองห้อง | Amphoe Nong Song Hong | 2 | 12 | 78,307 | 514.50 | 152.20 | 96 |
| 16 | อำเภอภูเวียง | Amphoe Phu Wiang | 2 | 11 | 72,701 | 621.60 | 116.96 | 67 |
| 17 | อำเภอมัญจาคีรี | Amphoe Mancha Khiri | 2 | 8 | 71,258 | 757.83 | 94.03 | 56 |
| 18 | อำเภอชนบท | Amphoe Chonnabot | 3 | 8 | 48,205 | 404.30 | 119.23 | 58 |
| 19 | อำเภอเขาสวนกวาง | Amphoe Khao Suan Kwang | 3 | 5 | 38,335 | 328.91 | 116.55 | 51 |
| 20 | อำเภอภูผาม่าน | Amphoe Phu Pha Man | 4 | 5 | 23,195 | 284.60 | 81.50 | 110 |
| 21 | อำเภอซำสูง | Amphoe Sam Sung | 3 | 5 | 23,651 | 116.70 | 202.66 | 35 |
| 22 | อำเภอโคกโพธิ์ไชย | Amphoe Khok Pho Chai | 3 | 4 | 25,430 | 238.82 | 106.48 | 72 |
| 23 | อำเภอหนองนาคำ | Amphoe Nong Na Kham | 3 | 3 | 23,844 | 158.90 | 160.51 | 85 |
| 24 | อำเภอบ้านแฮด | Amphoe Ban Haet | 3 | 4 | 32,937 | 205.20 | 160.51 | 31 |
| 25 | อำเภอโนนศิลา | Amphoe Non Sila | 3 | 5 | 26,707 | 182.0 | 146.74 | 60 |
| 26 | อำเภอเวียงเก่า | Amphoe Wiang Kao | 4 | 3 | 19,950 | 286.00 | 69.76 | 79 |
| **รวม** | **199** | **1,802,872** | **10,885.991** | **168.83** |  |

### การปกครองส่วนท้องถิ่น

มีจำนวนทั้งสิ้น 225 แห่ง แบ่งออกเป็น องค์การบริหารส่วนจังหวัด 1 แห่ง เทศบาลนคร 1 แห่ง เทศบาลเมือง 6 แห่ง เทศบาลตำบล 77 แห่ง และ องค์การบริหารส่วนตำบล 140 แห่ง โดยเทศบาลสามารถจำแนกได้ตามพื้นที่ดังนี้

|  |  |  |  |  |  |
| --- | --- | --- | --- | --- | --- |
| **อำเภอเมืองขอนแก่น*** **เทศบาลนครขอนแก่น**
* **เทศบาลเมืองศิลา**
* **เทศบาลเมืองบ้านทุ่ม**
* เทศบาลตำบลท่าพระ
* เทศบาลตำบลเมืองเก่า
* เทศบาลตำบลบ้านเป็ด
* เทศบาลตำบลสาวะถี
* เทศบาลตำบลบ้านค้อ
* เทศบาลตำบลโนนท่อน
* เทศบาลตำบลสำราญ
* เทศบาลตำบลหนองตูม
* เทศบาลตำบลพระลับ
* เทศบาลตำบลบึงเนียม

**อำเภอกระนวน*** **เทศบาลเมืองกระนวน**
* เทศบาลตำบลห้วยยาง
* เทศบาลตำบลหนองโน
* เทศบาลตำบลน้ำอ้อม
 | **อำเภอชุมแพ*** **เทศบาลเมืองชุมแพ**
* เทศบาลตำบลโคกสูงสัมพันธ์
* เทศบาลตำบลโนนหัน
* เทศบาลตำบลหนองเสาเล้า
* เทศบาลตำบลหนองไผ่
* เทศบาลตำบลนาเพียง
* เทศบาลตำบลโนนสะอาด

**อำเภอพล*** **เทศบาลเมืองเมืองพล**

**อำเภอบ้านไผ่*** **เทศบาลเมืองบ้านไผ่**
* เทศบาลตำบลในเมือง

**อำเภอน้ำพอง*** เทศบาลตำบลน้ำพอง
* เทศบาลตำบลวังชัย
* เทศบาลตำบลลำน้ำพอง
* เทศบาลตำบลกุดน้ำใส
* เทศบาลตำบลม่วงหวาน
* เทศบาลตำบลสะอาด
 | **อำเภอหนองเรือ*** เทศบาลตำบลดอนโมง
* เทศบาลตำบลหนองแก
* เทศบาลตำบลหนองเรือ
* เทศบาลตำบลโนนทอง
* เทศบาลตำบลกุดกว้าง
* เทศบาลตำบลโนนสะอาด
* เทศบาลตำบลยางคำ
* เทศบาลตำบลบ้านผือ

**อำเภออุบลรัตน์*** เทศบาลตำบลเขื่อนอุบลรัตน์
* เทศบาลตำบลโคกสูง
* เทศบาลตำบลนาคำ

**อำเภอเปือยน้อย*** เทศบาลตำบลเปือยน้อย
* เทศบาลตำบลสระแก้ว

**อำเภอมัญจาคีรี*** เทศบาลตำบลมัญจาคีรี
* เทศบาลตำบลนาข่า

**อำเภอภูเวียง*** เทศบาลตำบลภูเวียง
 | **อำเภอภูผาม่าน*** เทศบาลตำบลภูผาม่าน
* เทศบาลตำบลโนนคอม

**อำเภอสีชมพู*** เทศบาลตำบลสีชมพู
* เทศบาลตำบลวังเพิ่ม
* เทศบาลตำบลนาจาน

**อำเภอพระยืน*** เทศบาลตำบลบ้านโต้น
* เทศบาลตำบลพระยืน
* เทศบาลตำบลพระบุ
* เทศบาลตำบลพระยืนมิ่งมงคล

**อำเภอบ้านฝาง*** เทศบาลตำบลบ้านฝาง
* เทศบาลตำบลโนนฆ้อง
* เทศบาลตำบลป่ามะนาว
* เทศบาลตำบลโคกงาม
* เทศบาลตำบลแก่นฝาง
* เทศบาลตำบลหนองบัว
 | **อำเภอหนองสองห้อง*** เทศบาลตำบลหนองสองห้อง

**อำเภอชนบท*** เทศบาลตำบลชนบท
* เทศบาลตำบลชลบถวิบูลย์

**อำเภอแวงน้อย*** เทศบาลตำบลแวงน้อย
* เทศบาลตำบลก้านเหลือง

**อำเภอโคกโพธิ์ไชย*** เทศบาลตำบลบ้านโคก
* เทศบาลตำบลโพธิ์ไชย
* เทศบาลตำบลภูผาแดง
* เทศบาลตำบลนาแพง

**อำเภอบ้านแฮด*** เทศบาลตำบลบ้านแฮด
* เทศบาลตำบลวังสวรรค์
* เทศบาลตำบลโคกสำราญ
 | **อำเภอแวงใหญ่*** เทศบาลตำบลแวงใหญ่

**อำเภอเขาสวนกวาง*** เทศบาลตำบลเขาสวนกวาง
* เทศบาลตำบลโนนสมบูรณ์

**อำเภอโนนศิลา*** เทศบาลตำบลโนนศิลา

**อำเภอซำสูง*** เทศบาลตำบลซำสูง

**อำเภอเวียงเก่า*** เทศบาลตำบลในเมือง

**อำเภอหนองนาคำ*** เทศบาลตำบลหนองนาคำ
* เทศบาลตำบลขนวน
 |

### รายนามผู้ว่าราชการขอนแก่น


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ลำดับที่ | รายนามผู้ว่าราชการจังหวัด | ปีที่ดำรงตำแหน่ง  |
| --- | --- | --- |
|  1 | พระยานครศรีบริรักษ์ (อู๋ นครศรี)  | พ.ศ. 2442 - พ.ศ. 2445  |
|  2 | พระยาประเสริฐสรรพกิจ | พ.ศ. 2445 - พ.ศ. 2447 |
| 3 | พระเลิศแหล่งหล่ม (ช่วง วิโรจนเพชร) | พ.ศ. 2447 - พ.ศ. 2451 |
|  4 | พระพิทักษ์สารนิคม (หนูหล้า สุนทรพิทักษ์) | พ.ศ. 2451 - พ.ศ. 2453 |
|  5 | พระวิไสยสิทธิกรรม (จีน ปิยะรัตน์) | พ.ศ. 2453 - พ.ศ. 2456 |
|  6 | พระยาพิสารเกษตร (อรุณ อมาตยกุล) | พ.ศ. 2456 - พ.ศ. 2462 |
|  7 | พระยาภักดีศรีสุนทรราษฎร | พ.ศ. 2462 - พ.ศ. 2464 |
|  8 | พระยาพิศาลสารเกษตร (พร พิมพะสุต)  | พ.ศ. 2464 - พ.ศ. 2472  |
|  9 | พระยาบริหารราชอาณาเขต (ยิ้ม นีละโยธิน) | พ.ศ. 2473 - พ.ศ. 2474 |
|  10 | พระณรงค์ฤทธี (ชาย สุมนดิษฐ์) | พ.ศ. 2475 - พ.ศ. 2477 |
|  11 | พระศรีวรราช (จรัส รัตนประทีป) | พ.ศ. 2478 - พ.ศ. 2479 |
|  12 | หลวงจรูญประศาสน์ | พ.ศ. 2479 - พ.ศ. 2480 |
|  13 | หลวงวุฒิราชรักษา (วุฒิ สรสงคราม) | พ.ศ. 2480 - พ.ศ. 2481 |
|  14 | หลวงพำนักนิกรชน | พ.ศ. 2481 - พ.ศ. 2481 |
|  15 | หลวงศรีนครนุรักษ์ (ขัน พรหมสาขา ณ สกลนคร) | พ.ศ. 2481 - พ.ศ. 2482 |
|  16 | พระบรรณศาสตร์สาทร (สง่า คุปตารักษ์) | พ.ศ. 2482 - พ.ศ. 2483 |
|  17 | ขุนธรรมรัฐธุรการ (ธรรมรัตน์ โรจนสุนทร) | พ.ศ. 2483 - พ.ศ. 2485 |
|  18 | หลวงทรงสารการ (เล็ก กนิษฐาสุต) | พ.ศ. 2486 - พ.ศ. 2488  |
|  19 | นายอุดม บุญประกอบ | พ.ศ. 2488 - พ.ศ. 2489 |
|  20 | นายบำรุงรัตนบุรี (กุหลาบ จูฑะพุทธิ) | พ.ศ. 2489 - พ.ศ. 2491 |
|  21  | นายเจริญ ภมรบุตร | พ.ศ. 2491 - พ.ศ. 2495 |
|  22 | นายศิริ วรนารถ | พ.ศ. 2492 - พ.ศ. 2495 |
|  23 | พันตำรวจเอก เลื่อน กฤษณามระ | พ.ศ. 2497 - พ.ศ. 2498 |
|  24 | หลวงธุรนัยพินิจ (นพ นัยพินิจ)  | พ.ศ. 2498 - พ.ศ. 2500  |
|  25 | นายพรหม สูตรสุคนธ์ | พ.ศ. 2500 - พ.ศ. 2502 |
|  26 | พันตำรวจเอก นิรันดร ชัยนาม | พ.ศ. 2502 - พ.ศ. 2503 |
|  27 | นายสมชาย กลิ่นแก้ว | พ.ศ. 2503 - พ.ศ. 2511 |
|  28 | นายช่วย นนทะนาคร | พ.ศ. 2511 - พ.ศ. 2513 |

 | 

| ลำดับที่ | รายนามผู้ว่าราชการจังหวัด | ปีที่ดำรงตำแหน่ง  |
| --- | --- | --- |
|  29 | นายบุรี พรหมลักขโณ | พ.ศ. 2513 - พ.ศ. 2518 |
|  30 | นายสุกิจ จุลละนันทน์ | พ.ศ. 2518 - พ.ศ. 2522 |
|  31 | นายชำนาญ พจนา | 1 ก.พ. 2522 - 30 ก.ย. 2526  |
|  32 | นายบุญช่วย ศรีสารคาม | 1 ต.ค. 2526 - 30 ก.ย. 2529  |
|  33 | นายศักดา อ้อพงษ์ | 1 ต.ค. 2529 - 30 ก.ย. 2531  |
|  34 | นายอุทัย นาคปรีชา | 1 ต.ค. 2531 - 30 ก.ย. 2532 |
|  35 | นายศักดา อ้อพงษ์ | 1 ต.ค. 2532 - 30 ก.ย. 2535 |
|  36 | นายวิรัช รัศมีเทศ | 1 ต.ค. 2535 - 24 พ.ค. 2537 |
|  37 | นายกวี สุภธีระ | 25 พ.ค. 2537 - 30 พ.ค. 2538 |
|  38 | พันตรี สิโรตม์ สุวรรณนาคินทร์ | 1 มิ.ย. 2538 - 30 ก.ย. 2538 |
|  39 | นายประภา ยุวานนท์ | 1 ต.ค. 2538 - 21 มี.ค. 2540 |
|  40 | นายศักดิ์ เตชาชาญ | 22 มี.ค. 2540 - 30 ก.ย. 2540 |
|  41 | นายเสริมศักดิ์ พงษ์พานิช | 20 ต.ค. 2540 - 30 ก.ย. 2544 |
|  42 | นายบุณยรงค์ นิลวงศ์ | 1 ต.ค. 2544 - 30 ก.ย. 2545 |
|  43 | นายวิจารณ์ ไชยนันทน์ | 1 ต.ค. 2545 - 30 ก.ย. 2546 |
|  44 | นายเจตน์ ธนวัฒน์ | 1 ต.ค. 2546 - 12 พ.ย. 2549  |
|  45 | นายปานชัย บวรรัตนปราณ | 13 พ.ย. 2549 - 5 พ.ค. 2551 |
|  44 | นายเจตน์ ธนวัฒน์ (ครั้งที่ 2) | 6 พ.ค. 2551 - 30 ก.ย.2551 |
|  46 | นายมานิต วัฒนเสน | 20 ต.ค. 2551 - 10 มี.ค. 2552 |
|  47 | นายปราโมทย์ สัจจรักษ์ | 11 มี.ค. 2552 - 30 ก.ย. 2553 |
|  48 | นายสมบัติ ตรีวัฒน์สุวรรณ | 1 ต.ค. 2553 - 30 ก.ย. 2555 |
|  49 | นายสมศักดิ์ สุวรรณสุจริต | 8 ต.ค. 2555 - 1 มิ.ย. 2557 |
|  50 | นายกำธร ถาวรสถิตย์ | 2 มิ.ย. 2557 - 30 ก.ย. 2559 |
|  51 | นายพงษ์ศักดิ์ ปรีชาวิทย์ | 1 ต.ค. 2559 - 30 ก.ย. 2560 |
|  52 | นายสมศักดิ์ จังตระกุล | 1 ต.ค. 2560 - 30 ก.ย. 2565 |
|  53 | นายไกรสร กองฉลาด | 1 ต.ค. 2565 - ปัจจุบัน |

  |

### ความสัมพันธ์ระหว่างประเทศ

จังหวัดขอนแก่นมีความสัมพันธ์ในฐานะเมืองพี่น้องกับเมืองดังต่อไปนี้

* จีน หนานหนิง ประเทศจีน
* จีน ฝูเจี้ยน ประเทศจีน
* ญี่ปุ่น มิสึโฮะ ประเทศญี่ปุ่น

ประชากร
-------

สถิติประชากรตามทะเบียนราษฎรจังหวัดขอนแก่น| ปี | ประชากร | ±% |
| --- | --- | --- |
|  2550  | 1,752,414 | —     |
|  2551  | 1,756,101 | +0.2% |
|  2552  | 1,762,242 | +0.3% |
|  2553  | 1,767,601 | +0.3% |
|  2554  | 1,766,066 | −0.1% |
|  2555  | 1,774,816 | +0.5% |
|  2556  | 1,781,655 | +0.4% |
|  2557  | 1,790,049 | +0.5% |
|  2558  | 1,798,014 | +0.4% |
|  2559  | 1,801,753 | +0.2% |
|  2560  | 1,805,910 | +0.2% |
| อ้างอิง:กรมการปกครอง กระทรวงมหาดไทย |

จังหวัดขอนแก่นมีประชากรทั้งสิ้น 1,790,055 คน นับเป็น 576,964 ครัวเรือน นับเป็นประชากรที่อาศัยอยู่ในเขตอำเภอเมือง 1,802,872 คน (ณ ปี พ.ศ. 2563)

จังหวัดขอนแก่นเคยเคยอยู่ในเขตการปกครองของอาณาจักรล้านช้าง เวียงจันทน์ จำปาศักดิ์ มีการอพยพของประชาชนชาวลาวเข้ามาอาศัย โดยเกิดขึ้นในสมัยธนบุรีและต้นสมัยรัตนโกสินทร์ เป็นประชากรดั้งเดิมของจังหวัด นอกจากนั้นแล้ว ในเขตเมืองยังมีชาวไทยเชื้อสายจีนอาศัยอยู่เป็นจำนวนมาก ซึ่งถือเป็นชุมชนใหญ่และมีบทบาทสำคัญต่อการพัฒนาทางด้านเศรษฐกิจเป็นอย่างมาก รวมถึงชาวไทยเชื้อสายเวียดนาม ชาวไทญ้อและชาวต่างชาติอื่นๆ ซึ่งย้ายเข้ามาตั้งถิ่นฐานในจังหวัดขอนแก่น

### ศาสนาและวัฒนธรรม

ประชาชนส่วนใหญ่นับถือศาสนาพุทธ มีสถานที่ประกอบพิธีทางศาสนา 1,466 แห่ง ประกอบด้วย วัด 1,371 แห่ง โบสถ์คริสต์ 58 แห่ง มัสยิด 7 แห่ง และสุเหร่า 2 แห่ง โรงเรียนพระปริยัติธรรมแผนกธรรม - บาลี 26 แห่ง และมหาวิทยาลัยสงฆ์ 2 แห่ง (ส่านักงานพระพุทธศาสนาจังหวัดขอนแก่น 2557)

การศึกษา
--------

บทความหลัก: รายชื่อโรงเรียนในจังหวัดขอนแก่น
จังหวัดขอนแก่น มีสถาบันการศึกษาระดับขั้นพื้นฐานหลากหลายสิบแห่ง 

1. โรงเรียนประถมศึกษา อยู่ภายใต้สังกัดสำนักงานเขตพื้นที่การศึกษาประถมศึกษาขอนแก่น ซึ่งมีทั้งหมด 5 เขต สังกัดองค์กรปกครองส่วนท้องถิ่น ซึ่งครอบคลุมโรงเรียนขยายโอกาศทางการศึกษา 43 แห่ง และสังกัดมหาวิทยาลัยขอนแก่น อีก 2 แห่ง
2. โรงเรียนมัธยมศึกษา โดยประกอบด้วยโรงเรียนมัธยมจาก 3 สังกัด ได้แก่

- สังกัดสำนักงานเขตพื้นที่การศึกษามัธยมศึกษา เขต 25 ครอบคลุมโรงเรียนมัธยมศึกษาในจังหวัดขอนแก่น 84 แห่ง 

- สังกัดองค์การบริหารส่วนจังหวัดขอนแก่น ครอบคลุมโรงเรียนมัธยมศึกษาในจังหวัดขอนแก่น 17 แห่ง 

- สังกัดมหาวิทยาลัยขอนแก่น อีก 2 แห่ง 

  

3. สถานศึกษาในระดับอาชีวศึกษาทั้งรัฐและเอกชน ในกำกับดูแลของสำนักงานคณะกรรรมการการอาชีวศึกษา

4. สถานศึกษาระดับอุดมศึกษาทั้งของรัฐและเอกชน โดยมี มหาวิทยาลัยขอนแก่น ซึ่งเป็นมหาวิทยาลัยขนาดใหญ่ ที่เก่าแก่ และมีความสำคัญที่สุดของภาคตะวันออกเฉียงเหนือ

การสาธารณสุข
------------

สถานบริการด้านสาธารณสุข มีโรงพยาบาล 32 แห่ง 

สังกัดสำนักงานสาธารณสุขจังหวัด ขอนแก่น 22 แห่ง มหาวิทยาลัยขอนแก่น 2 แห่ง กระทรวงกลาโหม 1 แห่ง กรมอนามัย 1 แห่ง กรม สุขภาพจิต 1 แห่ง กรมการแพทย์ 1 แห่ง เอกชน 4 แห่ง ประกอบไปด้วย

##### 1. สถานบริการสาธารณสุข สังกัดกระทรวงสาธารณสุข

1) โรงพยาบาลขอนแก่น (โรงพยาบาลศูนย์) ขนาด 1,000 เตียง 1 แห่ง 

2) โรงพยาบาลสิรินธร จังหวัดขอนแก่น (รพท.) ขนาด 250 เตียง 1 แห่ง 

3) โรงพยาบาลชุมชน ขนาด 120 เตียง 1 แห่ง, ขนาด 90 เตียง 2 แห่ง, ขนาด 60 เตียง 5 แห่ง และ ขนาด 30 เตียง 12 แห่ง 

4) โรงพยาบาลส่งเสริมสุขภาพตำบล 248 แห่ง 

5) ศูนย์แพทย์ 4 มุมเมือง (สังกัดโรงพยาบาลขอนแก่น) 4 แห่ง - ศูนย์แพทย์ชาตะผดุง - ศูนย์แพทย์ประชาสโมสร - ศูนย์แพทย์มิตรภาพ - ศูนย์แพทย์ชุมชนวัดหนองแวง พระอารามหลวง 

6) ศูนย์อนามัยที่ 6 - โรงพยาบาลส่งเสริมสุขภาพ ขนาด 100 เตียง 1 แห่ง 

7) ศูนย์บ่าบัดรักษายาเสพติด จังหวัดขอนแก่น ขนาด 150 เตียง 1 แห่ง 

8) โรงพยาบาลจิตเวชขอนแก่นราชนครินทร์ ขนาด 400 เตียง 1 แห่ง

##### 2. สถานบริการสาธารณสุข สังกัดกระทรวงอื่น

1) โรงพยาบาลศรีนครินทร์ สังกัด มหาวิทยาลัยขอนแก่น ขนาด 1,466 เตียง 1 แห่ง 

2) ศูนย์หัวใจสิริกิติ์ ภาคตะวันออกเฉียงเหนือ สังกัด มหาวิทยาลัยขอนแก่น ขนาด 200 เตียง 1 แห่ง โรงพยาบาลเฉพาะทางโรคหัวใจและหลอดเลือดมาตรฐานสากล ตรวจรักษาผู้ป่วยโรคหัวใจและหลอดเลือดตลอด 24 ชั่วโมง โดยวิธีการผ่าตัดแบบเปิดและปิด รวมทั้งตรวจวินิจฉัย ขยายหลอดเลือดหัวใจตีบด้วยบอลลูน ใส่ขดลวดค้ำยัน รักษาภาวะหัวใจเต้นผิดจังหวะด้วยวิธี Electrophysio Study & Radio Frequency Ablation เป็นที่แรกในภาคตะวันออกเฉียงเหนือ. 

3) โรงพยาบาลค่ายศรีพัชรินทร จังหวัดขอนแก่น ขนาด 50 เตียง 1 แห่ง 

4) ศูนย์บริการสาธารณสุขสังกัดเทศบาลนครขอนแก่น 3 แห่ง - ศูนย์บริการสาธารณสุขที่ 1 เทศบาลนครขอนแก่น - ศูนย์บริการสาธารณสุขที่ 3 บ้านโนนชัย - ศูนย์บริการสาธารณสุขที่ 5 บ้านหนองใหญ่

##### 3. สถานบริการสาธารณสุขเอกชน

โรงพยาบาลขอนแก่นราม 
1) โรงพยาบาลขอนแก่นราม ขนาด 300 เตียง 

2) โรงพยาบาลราชพฤกษ์ แห่งที่ 1 ขนาด 50 เตียง (ปัจจุบันยกเลิกการให้บริการแล้ว)

3) โรงพยาบาลราชพฤกษ์ แห่งที่ 2 ขนาด 200 เตียง 

4) โรงพยาบาลกรุงเทพฯ ขอนแก่น ขนาด 150 เตียง

#### 4. การปรับปรุงและพัฒนาขีดความสามารถของโรงพยาบาลศรีนครินทร์

เพื่อแก้ปัญหาสุขภาพ และสาธารณสุขแก่ประชาชนในพื้นที่เขตภาคอีสาน 20 จังหวัด ที่มีจำนวนมากกว่า 20 ล้านคน ให้สามารถเข้าถึงการรักษา ทางคณะแพทยศาสตร์ มหาวิทยาลัยขอนแก่น จึงได้เริ่มปรับปรุงโรงพยาบาลศรีนครินทร์ ให้เป็นโรงพยาบาลแห่งแรกในประเทศไทย ที่มีจำนวน 5,000 เตียง โดยใช้งบประมาณ 24,500 ล้านบาท โดยจะมีความทันสมัย มีอุปกรณ์ เครื่องมือทางการแพทย์ และมีบุคลากรทางการแพทย์ที่มีทักษะความรู้ ความสามารถ เชี่ยวชาญในการรักษาโรคภัยไข้เจ็บ และโรคเฉพาะทาง 

โดยโครงการดังกล่าวจะแบ่งออกเป็น 2 ระยะ ได้แก่ระยะแรก จำนวน  3,500 เตียง ใช้งบประมาณ  14,000 ล้านบาท คาดว่าจะใช้เวลา 2 - 3 ปี เมื่อดำเนินการระยะแรกเสร็จก็จะดำเนินการระยะที่ 2 ทันที ให้ครบ 5,000 เตียง ใช้งบฯ 10,500ล้านบาท  โดยจะสร้างอาคารสูงประมาณ 20-39 ชั้น เพื่อรองรับผู้ป่วยที่มาใช้บริการ มีที่จอดรถ 1,600 คัน มีห้องผ่าตัดเพิ่ม 2-3 เท่าจากเดิม มีเตียงสำหรับผู้ป่วยวิกฤตในห้องไอซียูเพิ่มอีก 30% มีเรือนพักญาติ อาคารสนับสนุนบริการ  โดยจะให้บริการแบบเบ็ดเสร็จ ณ จุดเดียว (One stop service) แก่ผู้ป่วยทุกกลุ่ม

เศรษฐกิจ
--------

จังหวัดขอนแก่นมี เศรษฐกิจมูลค่า 185,603 ล้านบาท เป็นลำดับที่ 14 ของประเทศ และเป็นอันดับที่ 2 ของภาคตะวันออกเฉียงเหนือ สาขาการผลิตที่สร้างรายได้ให้กับจังหวัดขอนแก่น ในปี 2555 คือ สาขานอกภาคเกษตร มีมูลค่า 163,144 ล้านบาท ในขณะที่สาขาภาคเกษตรมีมูลค่า 22,451 ล้านบาท สาขานอกภาคเกษตร มีมูลค่าอันดับ 1 คือ สาขาผลิตอุตสาหกรรม มีมูลค่า 77,001 ล้านบาท รองลงมา คือสาขาการศึกษา มีมูลค่า 18,468 ล้านบาท และการขายส่ง ขายปลีก ซ่อมแซมฯ มีมูลค่า 16,426 ล้านบาท 

รายได้เฉลี่ยต่อหัวประชากร (Per Capita GPP) ของจังหวัดขอนแก่น ปี 2555 คือ 106,583 บาท อยู่ใน อันดับที่ 1 ของภาคตะวันออกเฉียงเหนือ และเป็นอันดับที่ 33 ของประเทศ 

(ที่มา : สำนักงานคณะกรรมการ พัฒนาการเศรษฐกิจและสังคมแห่งชาติ)

  

กรมธนารักษ์ประเมินราคาที่ดินระยะ 4 ปี โดยประกาศใช้ตั้งแต่ 1 ม.ค. 2559 - 31 ธ.ค.2562 พบว่าจังหวัดขอนแก่นมีราคาที่ดินเพิ่มขึ้นเฉลี่ย 29% แพงที่สุดในภาคตะวันออกเฉียงเหนือ โดยย่าน ถนนศรีจันทร์ มีราคาสูงที่สุด เฉลี่ย 5,000-200,000 ต่อตารางวา ซึ่งทำให้อสังหาริมทรัพย์ประเภทคอนโดมีเนียมแบบ high rise ได้รับความนิยมเป็นอย่างมาก ดังจะเห็นได้จาก คอนโดมีเนียมความสูง 30 ชั้นขึ้นไปหลายแห่งภายในเขตเทศบาล

### ภาคการเกษตร

จังหวัดขอนแก่นมีพื้นที่การเกษตร 4,369,043 ไร่ (ร้อยละ 64.19 ของพื้นที่จังหวัด) โดยอยู่ในเขตชลประทาน 757,542 ไร่ (คิดเป็นร้อยละ 13.14 ของพื้นที่การเกษตร หรือร้อยละ 8 ของพื้นที่จังหวัด) จำนวนคนทำงานในภาค เกษตร 439,583 คน 

โดยพืชที่สำคัญ คือ ข้าว มัน สำปะหลัง และอ้อยโรงงาน และสัตว์เศรษฐกิจสำคัญ คือ โคเนื้อ สุกร ไก่เนื้อ และโคนม

(ที่มา : สำนักงานเกษตรและสหกรณ์จังหวัดขอนแก่น) 

### ภาคการเงินการธนาคาร

จังหวัดขอนแก่น เป็นที่ตั้งของธนาคารแห่งประเทศไทย สำนักงานภาคตะวันออกเฉียงเหนือ และสถาบันการเงิน พิเศษของรัฐ ได้แก่ ธ.เพื่อการเกษตรและสหกรณ์การเกษตร ธ.ออมสิน ธ.อาคารสงเคราะห์ ธ.พัฒนาวิสาหกิจ ขนาดกลางและขนาดย่อมแห่งประเทศไทย ธ.เพื่อการส่งออกและนำเข้าแห่งประเทศไทย ธ.อิสลามแห่งประเทศ ไทย รวมทั้ง ธ.พาณิชย์สาขาหลักและสาขาย่อย รวมทั้งสิ้น 168 แห่ง 

### ธุรกิจ Mice

จากสภาพที่ตั้งของเมือง ขอนแก่นจึงเป็นศูนย์กลางทางการค้าและการศึกษาของภูมิภาค และเป็นจุดหมายยอดนิยมสำหรับนักท่องเที่ยว เป็นเมืองศูนย์กลางการปฏิบัติงานตาม "แผนงานพัฒนาแนวพื้นที่เศรษฐกิจ" และเชื่อมต่อประเทศไทย พม่า เวียดนามเข้าด้วยกัน นอกจากนี้ยังเป็นศูนย์กลางการขนส่งทางบกและทางอากาศที่สำคัญ ทำให้ขอนแก่นเป็นเมืองไมซ์ที่สำคัญของประเทศ มีศักยภาพในการรองรับผู้เดินทางมาร่วมอีเวนต์ทางธุรกิจได้เป็นจำนวนมาก โดยมี ศูนย์ประชุมอเนกประสงค์กาญจนาภิเษก มหาวิทยาลัยขอนแก่น บนถนนมะลิวัลย์ และ ศูนย์ประชุมและแสดงสินค้านานาชาติขอนแก่น (KICE) บนถนนมิตรภาพ เป็นสองศูนย์ประชุมหลักของภาคตะวันออกเฉียงเหนือ ที่รองรับการประชุมสัมนาขนาด 10,000 คน และการแสดงสินค้าระดับนานาชาติได้ ทำให้จังหวัดขอนแก่น เป็นศูนย์กลางการประชุมสัมมนา (MICE City) การคมนาคมสะดวกทั้งทางรถยนต์ รถไฟ เครื่องบิน พื้นที่ฟรี WiFi ในที่สาธารณะ จำนวน 661 จุด สิ่งอำนวยความสะดวกเหล่านี้ ท่าให้มีนักท่องเที่ยว และผู้มาประชุมสัมมนา รวมถึงรายได้จากการท่องเที่ยวมีจำนวนเพิ่มขึ้นอย่างต่อเนื่อง

### ธุรกิจการท่องเที่ยว

การท่องเที่ยวแห่งประเทศไทย (ททท.) ประกาศความสำเร็จถึงยอดนักท่องเที่ยวที่เข้าไปยังขอนแก่นทะลุเป้า 5 ล้านคน โดยขยับจากเมืองรองก้าวขึ้นสู่เมืองหลักทางการท่องเที่ยว จากรายงานสถิติกระทรวงการท่องเที่ยวและกีฬา ปี 2561 พบว่า จำนวนนักท่องเที่ยวของขอนแก่นมีจำนวน 5,207,787 คน เติบโตขึ้นถึงร้อยละ 11 จากปี 2560 โดยส่วนหนึ่งของความสำเร็จมาจากการส่งเสริมตลาดท่องเที่ยวของ ททท. ภายใต้กลยุทธ์ ขอนแก่น โมเดล ที่นำการท่องเที่ยวมาเป็นกลไกสำคัญในการกระตุ้นเศรษฐกิจ ควบคู่ไปกับการอนุรักษ์ศิลปวัฒนธรรมท้องถิ่น สร้างรายได้กว่า 17,018 ล้านบาท

### ธุรกิจโรงแรม

Pull man Khon kaen
ขอนแก่นมีจำนวนห้องพักมากกว่า 10,000 ห้อง โดยมีโรงแรมมาตรฐาน 3 และ 4 ดาว หลายแห่งเปิดให้บริการห้องพัก และโรงแรม พูลแมน ราชาออร์คิด ยังเป็นโรงแรมมาตรฐาน 5 ดาว แห่งแรกและแห่งเดียวในภาคตะวันออกเฉียงเหนือ ที่เปิดให้บริการมาตั้งแต่วันที่ วันที่ 1 มีนาคม 2539 

### อุตสาหกรรมหนัก

การผลิตภาคอุตสาหกรรมมีอัตราการขยายตัวในอัตราที่สูงอย่างต่อเนื่อง และเพิ่มความสำคัญต่อเศรษฐกิจของจังหวัดมากขึ้นเป็นลำดับ มีโรงงานอุตสาหกรรมได้รับอนุญาตให้ประกอบการ จ่านวนทั้งสิ้น 4,131 โรงงาน เงินทุน 77,233,083,744 บาท คนงาน 85,528 คน ประเภทของอุตสาหกรรมได้เริ่มปรับเปลี่ยน จากอุตสาหกรรมเกษตร มาเป็นอุตสาหกรรมวิศวการ ทั้งนี้อุตสาหกรรมส่วนใหญ่เป็นอุตสาหกรรมที่เกี่ยวข้องกับวัตถุดิบทางการเกษตร เช่น โรงสีข้าว  โรงงานมันเส้น  โรงงานน้ำตาล โรงงานเยื่อกระดาษ และอุตสาหกรรมที่เกี่ยวเนื่องจากการค้นพบแหล่งปิโตรเลียม (แก๊สธรรมชาติ) ฯลฯ 

อุตสาหกรรมที่สำคัญของจังหวัด 7 อันดับ ได้แก่ 

1. อุตสาหกรรม กระดาษและผลิตภัณฑ์จากกระดาษ
2. อุตสาหกรรม การผลิตไฟฟ้า
3. อุตสาหกรรม การผลิตปิโตรเลียม (แก๊สธรรมชาติ)
4. อุตสาหกรรม การผลิตชิ้นส่วนอิเล็กทรอนิกส์
5. อุตสาหกรรม อาหาร และเครื่องดื่ม
6. อุตสาหกรรม การผลิดอาหารสัตว์
7. อุตสาหกรรม ผลิตเอทานอล

### พลังงาน

จังหวัดขอนแก่นโรงงานผลิตเอทานอล 2 แห่ง โดยมีก่าลังการผลิตจากมันส่าปะหลัง 130,000 ลิตร/วัน และจาก กากน้าตาล 150,000 ลิตร/วัน สถานีบริการน้ามันเชื้อเพลิง 667 แห่ง สถานีบริการแก๊สธรรมชาติ (NGV) จ่านวน 9 แห่ง สถานีบริการก๊าซ LPG 61 แห่ง และร้านจ่าหน่ายก๊าซหุงตุ้ม (LPG) 680 แห่ง

การไฟฟ้ามีแหล่งผลิตไฟฟ้าที่ส่าคัญ คือ โรงไฟฟ้าพลังน้าเขื่อนอุบลรัตน์ และโรงไฟฟ้าพลังความ ร้อนร่วมน้าพอง ก่าลังผ ลิต 30 เมกกะวัตต์ และ 750 เมกกะวัตต์ 

สถานการณ์ใช้ ไฟฟ้าของจังหวัด ขอนแก่น 478,919 ครัวเรือน มีไฟฟ้าใช้แล้ว 464,286 ครัวเรือน คิดเป็นร้อยละที่มีไฟฟ้าใช้แล้ว 96.94

การคมนาคม
---------

### ทางถนน

พระธาตุ 9 ชั้นริมบึงแก่นนคร
ขอนแก่นอยู่ห่างจากกรุงเทพมหานคร 449 กิโลเมตร ตามเส้นทางหลวงหมายเลข 1 (ถนนพหลโยธิน) ถึงจังหวัดสระบุรี ตรงหลักกิโลเมตรที่ 107 แยกขวาเข้าทางหลวงหมายเลข 2 (ถนนมิตรภาพ) ผ่านจังหวัดนครราชสีมาถึงจังหวัดขอนแก่น

รถโดยสารประจำทาง ใช้เวลาเดินทางประมาณ 6 ชั่วโมง รถออกจากสถานีขนส่งสายตะวันออกเฉียงเหนือ (หมอชิต 2) มีรถโดยสารธรรมดา รถปรับอากาศ และรถนอนพิเศษชนิด 24 ที่นั่ง วิ่งบริการทุกวัน

รถโดยสารประจำทางระหว่างประเทศ บริษัทขนส่งจำกัด และรัฐวิสาหกิจรถเมล์นครหลวงเวียงจันทน์ ร่วมเปิดเส้นทางเดินรถระหว่าง ขอนแก่น-นครหลวงเวียงจันทน์ โดบจัดรถปรับอากาศมาตรฐาน 45 ที่นั่ง ให้บริการ 2 เที่ยวต่อวัน มีต้นทางและปลายทางที่สถานีขนส่งผู้โดยสารจังหวัดขอนแก่น แห่งที่ 2 และ สถานีรถเมล์ขนส่งผู้โดยสารตลาดเช้า นครหลวงเวียงจันทน์ โดยไม่มีจุดจอดระหว่างทาง

### ทางรถไฟ

ขบวนรถไฟออกจากสถานีรถไฟกรุงเทพ ผ่านจังหวัดขอนแก่นไปยังจังหวัดอุดรธานีและหนองคายทุกวัน ขบวนรถที่ให้บริการได้แก่ รถด่วนพิเศษอีสานมรรคา (ขบวนที่ 25), รถด่วนดีเซลรางปรับอากาศที่ 75 และ 77 และรถเร็วที่ 133

มหาวิทยาลัยขอนแก่น
สถานีรถไฟขอนแก่นเป็นสถานีรถไฟประจำจังหวัด โดยด้านหน้าสถานีจะมีขอนไม้ตั้งอยู่พร้อมตัวอักษร "ขอน–แก่น" ปัจจุบันตัวอาคารหลังเดิมถูกรื้อทิ้ง เพื่อสร้างอาคารสถานีรถไฟขอนแก่นหลังใหม่ ในรูปแบบสถานีรถไฟยกระดับขนาดใหญ่แห่งแรก โดยเป็นระบบรางคู่สายแรกของประเทศที่เปิดให้บริการ โดยมีจุดสิ้นสุดที่สถานีรถไฟชุมทางถนนจิระ จังหวัดนครราชสีมา

### ทางอากาศ

ท่าอากาศยานขอนแก่น มีจำนวนผู้โดยสารราว 1.9 ล้านคนต่อปี มีสายการบินให้บริการเป็นจำนวนมาก มีจุดหมายปลายทางได้แก่ กรุงเทพฯ, สงขลา (หาดใหญ่), เชียงใหม่, ภูเก็ต และ ระยอง (อู่ตะเภา) ปัจจุบันอยู่ในระหว่างการดำเนินการขยายอาคารสนามบิน เพื่อให้สามารถรองรับผู้โดยสารได้มากขึ้น

สถานที่ท่องเที่ยว
-----------------

เทศบาลนครขอนแก่น
ศาลหลักเมือง
### สถานที่ทางประวัติศาสตร์

* ศาลหลักเมืองขอนแก่น : เป็นสถานที่เคารพบูชาของชาวขอนแก่น ประดิษฐานอยู่ที่ศาลาสุขใจ ถนนเทพารักษ์ หน้าสำนักงานเทศบาลนครขอนแก่น ท่านเจ้าคุณปู่พระราชสารธรรมมุนีและหลวงธุรนัยพินิจ อดีตผู้ว่าราชการจังหวัดขอนแก่น ได้นำหลักศิลาจารึกมาจากโบราณสถานในท้องที่อำเภอชุมแพมาประกอบพิธีตามแนวทางพระพุทธศาสนาทำเป็นหลักเมืองเมื่อวันที่ 20 สิงหาคม พ.ศ. 2499 ต่อมาเมื่อ พ.ศ. 2549 เทศบาลนครขอนแก่น ได้ทำการบูรณะศาลหลักเมืองขอนแก่น ตามโครงการบูรณะพัฒนาปฏิสังขรณ์ศาลหลักเมืองและในวโรกาสมหามงคลสมัยเพื่อน้อมถวายพระพรชัยมงคลแด่พระบาทสมเด็จพระเจ้าอยู่หัวภูมิพลอดุลยเดชมหาราชทรงเจริญพระชนมายุ 80 พรรษา โดยผลการคัดเลือกผู้รับเหมาก่อสร้างวิธีพิเศษ ได้ตกลงว่าจ้าง หจก.แก่นชาญกิจวิศวกรรม มาดำเนินการก่อสร้าง แล้วเสร็จและมีการฉลองสมโภชศาลหลักเมืองขอนแก่น เพื่อเฉลิมพระเกียรติพระบาทสมเด็จพระเจ้าอยู่หัวฯ 80 พรรษา เมื่อวันที่ 3 ธันวาคม 2550 สิ้นค่าก่อสร้างกว่า 54 ล้านบาท ศาลหลักเมืองขอนแก่นที่ปรับปรุงใหม่นั้น อยู่ ณ บริเวณจุดเดิม ลักษณะตัวอาคารมีศิลปะและสถาปัตยกรรมไทยประยุกต์ ทรวดทรงและส่วนประกอบงานศิลป์เป็นการอนุรักษ์งานสถาปัตยกรรมที่สำคัญของ ท้องถิ่นอีสาน ขนาดและรูปทรงเป็นเป็นอาคารโถงจัตุรมุข กว้างขวางโอ่โถงกว่าของเดิมมาก โดยมีขนาดตัวอาคาร 13 x 13 เมตร โครงสร้างเป็นคอนกรีตเสริมเหล็กมีพื้นที่ภายในเป็นห้องโถงรวม 73 ตารางเมตร ย่อมุมตัวอาคารโดยรอบมีระเบียงยื่นทั้ง 4 ด้าน ความสูงจากพื้นลานรอบอาคารถึงถึงยอดฉัตรทองคำรวม 27.50 เมตร หลังคาเป็นทรงจั่วจัตุรมุขหลังคาซ้อน 3 ชั้น และชั้นเครื่องยอดเป็นรูปเจดีย์ศิลปะพื้นเมืองอีสาน สัณฐานเป็นเจดีย์จำลองจากองค์พระธาตุขามแก่น
* พระมหาธาตุแก่นนคร: ตั้งอยู่ภายในวัดหนองแวงพระอารามหลวง ถนนกลางเมือง เป็นศิลปะสมัยทวารวดีผสมผสานศิลปะอินโดจีน รูปทรงแบบชาวอีสานตากแห มี 9 ชั้น เป็นที่ประดิษฐานพระบรมสารีริกธาตุ มีการตกแต่งด้วยลวดลายแกะสลัก และภาพเขียนอย่างงดงาม เป็นสถานที่เคารพบูชาของชาวขอนแก่น และเป็นสถานที่ชมทัศนียภาพเมืองขอนแก่น
* อนุสาวรีย์พระนครศรีบริรักษ์: ตั้งอยู่ที่สวน เจ.ซี. ถนนรอบบึง พระนครศรีบริรักษ์หรือท้าวเพี้ยเมืองแพนเป็นขุนนางเชื้อพระวงศ์กษัตริย์เวียงจันทน์ มีธิดาชื่อนางคำแว่นเป็นสนมเอกในพระบาทสมเด็จพระพุทธยอดฟ้าจุฬาโลกมหาราช ในปี พ.ศ. 2332 ท้าวเพี้ยเมืองแพนได้พาสมัครพรรคพวกประมาณ 330 คน อพยพมาอยู่ที่บ้านบึงบอน ขึ้นตรงต่อพระยานครราชสีมา ต่อมาในปี พ.ศ. 2340 พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ยกบ้านบึงบอนขึ้นเป็น "เมืองขอนแก่น" และยกฐานันดรศักดิ์ท้าวเพี้ยเมืองแพนขึ้นเป็น "พระนครศรีบริรักษ์" พ่อเมืองคนแรกของจังหวัดขอนแก่น ในปี พ.ศ. 2525 ประชาชนชาวขอนแก่น ได้ร่วมใจกันสร้างอนุสาวรีย์พระนครศรีบริรักษ์ขึ้นเพื่อเป็นอนุสรณ์และเคารพสักการะของชาวเมือง
* น้ำส่างสนามบิน: ตั้งอยู่บริเวณถนนหน้าศูนย์ราชการ ตรงข้ามโรงเรียนสนามบินด้านทิศเหนือ เป็นบ่อน้ำประวัติศาสตร์ที่มีมาก่อนที่เมืองขอนแก่นจะมีน้ำประปาบริโภค เป็นจุดรวมใจของชาวขอนแก่น เป็นแหล่งน้ำที่หล่อเลี้ยงชีวิตของชาวขอนแก่นในอดีต และให้คุณประโยชน์ที่ยิ่งใหญ่แก่ประชาชนชาวขอนแก่นมาเป็นเวลายาวนาน
* ศาลหลักเมือง (เมืองเก่า) : เป็นศาลหลักเมืองหรือบือบ้านที่ท้าวเพี้ยเมืองแพนได้ตั้งไว้ ณ บริเวณใจกลางหมู่บ้าน เป็นเสาหลักเมืองขอนแก่นหลักแรกก่อนจะมีการย้ายเมืองอีก 5 ครั้ง ปัจจุบันตั้งอยู่บริเวณซอยกลางเมือง 21 ด้านข้างศูนย์กัลยาณมิตร
* พระธาตุขามแก่น: พระธาตุขามแก่นตั้งอยู่ที่วัดเจติยภูมิ บ้านขาม หมู่ที่ 1 ตำบลบ้านขาม อำเภอน้ำพอง เป็นปูชนียสถานของจังหวัดขอนแก่น บ้านขามเคยเป็นเมืองมาตั้งแต่สมัยโบราณ เป็นเวลาประมาณ 2000 ปี ตั้งแต่ พ.ศ. 500
* บึงละเลิงหวาย อำเภอพล : เป็นบึงขนาดเล็กซึ่งเป็นที่ตั้งของศาลเจ้าละเลิงหวาย และเป็นที่กราบสักการะของคนไทยเชื้อสายจีน และเป็นสถานที่พักผ่อนหย่อนใจที่ได้รับความนิยมเป็นอย่างสูง
* ปราสาทเปือยน้อย ตั้งอยู่ที่ อ.เปือยน้อย เป็นปราสาทศิลปะขอมโบราณผสมระหว่างศิลปะเขมรแบบบาปวนและแบบนครวัด สร้างขึ้นในราวพุทธศตวรรษที่ 16-17 เพื่อใช้เป็นเทวสถานในศาสนาฮินดู เป็นปราสาทที่มีความสมบูรณ์ที่สุดในเขตภาคอีสานตอนบน
* นาหลังหมู่บ้านทุ่งน้อย ( นาเช้าสุข ) : เป็นทุ่งนาบริเวณกว้าง อยู่ทางทิศใต้ของหมู่บ้านทุ่งน้อย ตำบลลอมคอม อำเภอพล จังหวัดขอนแก่น ซึ่งมีความอุดมสมบูรณ์ และมีทิวทัศน์ที่สวยงาม
* พิพิธภัณฑสถานแห่งชาติที่ 7 ขอนแก่น: ตั้งอยู่ที่ถนนกสิกรทุ่งสร้าง เป็นสถานที่ที่เก็บรักษาและจัดแสดงโบราณวัตถุและศิลปวัตถุที่เป็นของแถบอีสานตอนเหนือ โดยรอบอาคารพิพิธภัณฑ์จัดตั้งใบเสมาหินที่ได้จาก "เมืองฟ้าแดดสงยาง" ไว้เป็นจำนวนมาก
* หอศิลปวัฒนธรรมและอาคารศูนย์กาญจนาภิเษก มหาวิทยาลัยขอนแก่น: เป็นแหล่งแสดงศิลปะพื้นบ้านและเป็นสถานที่จัดแสดงนิทรรศการต่างๆ ตั้งอยู่ที่ถนนมะลิวัลย์ มหาวิทยาลัยขอนแก่น
* โฮงมูนมังเมืองขอนแก่น: โฮงมูนมังเมืองขอนแก่น ตั้งอยู่ ณ บริเวณชั้นล่างอาคารสวนสาธารณะ 200 ปี บึงแก่นนคร เทศบาลนครขอนแก่น ภายในโฮงมูนมันเมืองขอนแก่น ได้จัดแบ่งพื้นที่ออกเป็นพื้นที่ในส่วนของนิทรรศการ และห้องจำหน่ายของที่ระลึก สำหรับการจัดนิทรรศการได้แบ่งออกเป็น 5 โซน โดยแบ่งตามเนื้อหาสาระในระบบการปกครอง วิถีชีวิต ภูมิปัญญา และเอกลักษณ์ทางวัฒนธรรมอันน่าภาคภูมิใจของชาวขอนแก่น นับตั้งแต่ยุคก่อนประวัติศาสตร์ ยุคสร้างบ้านแปงเมือง จวบจนเป็นเมืองขอนแก่นในปัจจุบัน

ศาลหลักเมือง
### สถานที่ทางธรรมชาติ

* ศูนย์การเรียนรู้วิทยาศาสตร์ประจำท้องถิ่น จังหวัดขอนแก่น: ตั้งอยู่ที่ศูนย์บริการสาธารณสุขที่ 4 บ้านสามเหลี่ยม ถนนศรีมารัตน์ เป็นแหล่งศึกษาความรู้สำหรับเด็ก เยาวชน และประชาชนทั่วไป ที่พร้อมไปด้วยข้อมูลพื้นฐาน ความรู้ หลักการทฤษฎีทางด้านวิทยาศาสตร์และเทคโนโลยี ตลอดจนเป็นแหล่งรวบรวมอุปกรณ์เครื่องมือทางวิทยาศาสตร์ และการแสดงถึงวิวัฒนาการในการนำความรู้ทางวิทยาศาสตร์มาประยุกต์ใช้ในชีวิตประจำวัน
* พิพิธภัณฑ์ไดโนเสาร์ภูเวียง: ตั้งอยู่ในเขตตำบลในเมือง อำเภอเวียงเก่า เป็นพิพิธภัณฑ์ธรณีวิทยา จัดแสดงเรื่องราวเกี่ยวกับการกำเนิดและวิวัฒนาการของโลก ประกอบด้วยการเปลี่ยนแปลงทางธรณีวิทยาและกำเนิดและวิวัฒนาการของสิ่งมีชีวิต โดยเฉพาะอย่างยิ่งไดโนเสาร์ที่ขุดค้นพบในหุบเขาภูเวียง ถือเป็นแหล่งเรียนรู้ที่เหมาะกับสถานศึกษาและนักท่องเที่ยวทั่วไป
* บึงทุ่งพึงพืด: ศูนย์รวมพรรณไม้ภาคตะวันออกเฉียงเหนือ จังหวัดขอนแก่น อำเภอพล จังหวัดขอนแก่น เป็นสาขา สวนพฤกษศาสตร์สมเด็จพระนางเจ้าสิริกิติ์ จังหวัดเชียงใหม่ ทำหน้าที่รวบรวม พรรณไม้ประจำถิ่นและข้อมูลพืชของภาคตะวันออกเฉียงเหนือ เป็นศูนย์ทดลอง สาธิตและวิจัยพืชเศรษฐกิจและพืชทนเค็มตลอดจนที่ข้องเกี่ยวโดยร่วมมือกับนักวิจัยจากสถาบันในภูมิภาค ตลอดจนการพัฒนาพื้นที่และภูมิทัศน์ ให้เป็นสถานที่ศึกษาฝึกอบรมของนักเรียน นักศึกษาจากสถาบันการศึกษาในภูมิภาคและเป็นสถานที่พักผ่อนหย่อนใจในธรรมชาติตลอดจนแหล่งสันทนาการและท่องเที่ยวเชิงนิเวศน์แก่ผู้เข้าเยี่ยมชม
* ศูนย์วิทยาศาสตร์เพื่อการศึกษาจังหวัดขอนแก่น: ตั้งอยู่ติดถนนมิตรภาพ ทางไปจังหวัดนครราชสีมา ประมาณกิโลเมตรที่ 44-45 ในเขตอำเภอบ้านไผ่ จังหวัดขอนแก่น
* บึงแก่นนคร : เป็นสถานที่พักผ่อนหย่อนใจและสถานที่ท่องเที่ยวใจกลางเมือง เป็นบึงธรรมชาติคู่เมืองขอนแก่น ที่มีความกว้างถึง 600 ไร่ในฤดูฝนจะมีระดับน้ำปริ่มฝั่ง มีสถานที่ออกกำลังกาย โซนตกปลา ลานกีฬา แหล่งอนุรักษ์พันธุ์ปลา ตั้งอยู่ติดกับถนนรอบบึง
* บึงทุ่งสร้าง : ตั้งอยู่ที่ ถนนจอมพล ตำบลในเมือง อำเภอเมืองขอนแก่น จังหวัดขอนแก่น (ทางไปบ้านดอนหญ้านาง) เป็นบึงน้ำและสวนสาธารณะขนาดใหญ่ที่สุดในประเทศไทย มีเขตเทศบาลนครขอนแก่นคอยดูแล เพื่อให้เป็นสถานที่พักผ่อนหย่อนใจและใช้เป็นสถานที่ออกกำลังกายให้กับชาวเมือง มีการให้บริการต่างๆ เช่น สนามบาสเกตบอล ลานอเนกประสงค์ สระน้ำ และยังมีสวนนกขนาดใหญ่อยู่ภายในสวนสาธารณะด้วย บรรยากาศร่มรื่นไปด้วยต้นไม้ที่มีทั้งไม้ดอกไม้ประดับปลูกไว้อย่างสวยงาม ปัจจุบันบึงทุ่งสร้าง ทางองค์การสวนสัตว์แห่งประเทศไทยกำลังปรับปรุงสถานที่ให้เป็นสวนสัตว์ ไนท์ซาฟารี หรือ ซิตตี้ซู
* บึงหนองโคตร
* สวนประตูเมือง ขอนแก่น (สวนเรืองแสง)

งานประจำปี
----------

จังหวัดขอนแก่นมีงานประเพณีและงานเทศกาลท้องถิ่นที่สำคัญ ดังนี้

* งานประเพณีทำบุญตักบาตรในวันขึ้นปีใหม่ โดยจะจัดขึ้นในวันที่ 1 มกราคม ของทุกปี
* งานประเพณีสุดยอดสงกรานต์อีสานเทศกาลดอกคูน–เสียงแคน และถนนข้าวเหนียว โดยจะจัดขึ้นในระหว่างวันที่ 13–15 เมษายน ของทุกปี
* งานประเพณีวันเข้าพรรษา โดยจะจัดขึ้นระหว่างวันเข้าพรรษาของทุกปี
* งานประเพณีออกพรรษา ไต้ประทีปบูชา พุทธกตัญญู โดยจะจัดขึ้นระหว่างวันออกพรรษาของทุกปี
* งานเทศกาลไหมนานาชาติประเพณีผูกเสี่ยวและงานกาชาด จัดขึ้นในระหว่างวันที่ 29 พฤศจิกายน–10 ธันวาคม ของทุกปี

บุคคลที่มีชื่อเสียง
-------------------

* กร คุณาธิปอภิสิริ
* กรกมล เจริญชัย
* กฤตฤทธิ์ บุตรพรม
* กอบกุลยา จึงประเสริฐศรี
* กุลธิดา พริ้งเกษมชัย
* ณเดชน์ คูกิมิยะ
* ณัฐฐาวีรนุช ทองมี
* ณิชาภัทร ฉัตรชัยพลรัตน์
* ธนฉัตร ตุลยฉัตร
* ธิติ มหาโยธารักษ์
* พรพิพัฒน์ พัฒนเศรษฐานนท์
* พันนา ฤทธิไกร
* พีชญา วัฒนามนตรี
* ภัทรเดช สงวนความดี
* ภัทรศยา เครือสุวรรณศิริ
* ภาคิน คำวิลัยศักดิ์
* ภาวิณี วิริยะชัยกิจ
* วรรณปิยะ ออมสินนพกุล
* วรรธนา วีรยวรรธน
* ศุกลวัฒน์ คณารศ
* ศุภรุจ เตชะตานนท์
* สหรัฐต์ หิรัญญ์ธนภูวดล
* สิทธิชัย ผาบชมภู
* ณิชนันทน์ อินทรสอน (แอน อรดี)
* พรศักดิ์ ส่องแสง
* สมรักษ์ คำสิงห์
* ธณวิน ธีรโพสุการ
* ธนบูรณ์ เกียรตินิรันดร์

อ้างอิง
-------

1. ↑  ศูนย์สารสนเทศเพื่อการบริหารและงานปกครอง. กรมการปกครอง. กระทรวงมหาดไทย. "ข้อมูลการปกครอง." [ออนไลน์]. เข้าถึงได้จาก: http://www.dopa.go.th/padmic/jungwad76/jungwad76.htm [ม.ป.ป.]. สืบค้น 18 เมษายน 2553.
2. ↑  ประกาศสำนักทะเบียนกลาง กรมการปกครอง เรื่อง จานวนราษฎรทั่วราชอาณาจักร แยกรายอายุ ณ วันที่ 31 ธันวาคม 2564
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-05-17. สืบค้นเมื่อ 2021-05-17.
5. ↑
6. ↑
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-05-17. สืบค้นเมื่อ 2021-05-17.
8. ↑
9. 1 2
10. 1 2
11. ↑  สำนักบริหารการทะเบียน. กรมการปกครอง. กระทรวงมหาดไทย. "จำนวนประชากรและบ้าน." [ออนไลน์]. เข้าถึงได้จาก:  2555. สืบค้น 3 เมษายน 2556.
12. ↑
13. ↑
14. ↑
15. ↑
16. ↑
17. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-05-17. สืบค้นเมื่อ 2021-05-17.
18. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-05-17. สืบค้นเมื่อ 2021-05-17.

* สำนักการศึกษา เทศบาลนครขอนแก่น (ข้อมูลสำรวจเมื่อเดือนตุลาคม 2549)

ดูเพิ่ม
-------

* รายชื่อวัดในจังหวัดขอนแก่น
* รายชื่อโรงเรียนในจังหวัดขอนแก่น
* รายชื่อสาขาของธนาคารในจังหวัดขอนแก่น
* รายชื่อห้างสรรพสินค้าในจังหวัดขอนแก่น

แหล่งข้อมูลอื่น
---------------

* เว็บไซต์อย่างเป็นทางการของจังหวัด
* ประวัติจังหวัดขอนแก่น
* เว็บไซต์ชุมชนคนขอนแก่น
* เว็บไซต์ข้อมูลข่าวสารเมืองขอนแก่น

พิกัดภูมิศาสตร์: 16°25′N 102°50′E﻿ / ﻿16.42°N 102.83°E﻿ / 16.42; 102.83

* แผนที่และภาพถ่ายทางอากาศของ จังหวัดขอนแก่น
	+ แผนที่ จาก มัลติแมป โกลบอลไกด์ หรือ กูเกิลแผนที่
	+ ภาพถ่ายทางอากาศ จาก เทอร์ราเซิร์ฟเวอร์
	+ ภาพถ่ายดาวเทียม จาก วิกิแมเปีย

| สถานที่ใกล้เคียงกับจังหวัดขอนแก่น |
| --- |
| 

|  |  |  |
| --- | --- | --- |
| จังหวัดเลย | จังหวัดหนองบัวลำภู | จังหวัดอุดรธานีจังหวัดกาฬสินธุ์ |
|  |  |  |
| จังหวัดเพชรบูรณ์ | **จังหวัดขอนแก่น** | จังหวัดมหาสารคาม |
|  |  |  |
| จังหวัดชัยภูมิ | จังหวัดนครราชสีมา | จังหวัดบุรีรัมย์ |

 |

| * ด
* ค
* ก
จังหวัดขอนแก่น |
| --- |
| อำเภอ | 
* เมืองขอนแก่น
* กระนวน
* เขาสวนกวาง
* โคกโพธิ์ไชย
* ชนบท
* ชุมแพ
* ซำสูง
* น้ำพอง
* โนนศิลา
* บ้านไผ่
* บ้านฝาง
* บ้านแฮด
* เปือยน้อย
* ภูผาม่าน
* ภูเวียง
* พระยืน
* พล
* มัญจาคีรี
* เวียงเก่า
* แวงน้อย
* แวงใหญ่
* สีชมพู
* หนองนาคำ
* หนองเรือ
* หนองสองห้อง
* อุบลรัตน์

 | ตราสัญลักษณ์จังหวัดขอนแก่น |
| ประวัติศาสตร์ | 
* รายชื่อโบราณสถาน
* พิพิธภัณฑ์
	+ พิพิธภัณฑสถานแห่งชาติ ขอนแก่น
	+ โฮมมูนมังเมืองขอนแก่น
* อนุสาวรีย์ประชาธิปไตย ขอนแก่น
* ศาลหลักเมือง

 |
| ภูมิศาสตร์ | 
* อุทยานแห่งชาติ
	+ น้ำพอง
	+ ภูเก้า-ภูพานคำ
	+ ภูผาม่าน
	+ ภูเวียง
* แหล่งขุดค้นไดโนเสาร์ภูเวียง
	+ พิพิธภัณฑ์
* แหล่งน้ำ
	+ เขื่อนอุบลรัตน์
	+ แม่น้ำพอง
	+ บึงสีฐาน
	+ บึงแก่นนคร
	+ บึงหนองโคตร
	+ บึงทุ่งสร้าง
* สวนสัตว์ขอนแก่น

 |
| เศรษฐกิจ | 

|  |  |
| --- | --- |
| คมนาคม | 
* ทางหลวงแผ่นดิน
	+ 2 (มิตรภาพ)
	+ *6 (บางปะอิน–หนองคาย)* (โครงการ)
	+ 12 (แม่สอด–มุกดาหาร)
	+ 23 (แจ้งสนิท; บ้านไผ่–อุบลราชธานี)
	+ 201 (สีคิ้ว–เชียงคาน)
	+ 208 (ท่าพระ–มหาสารคาม)
	+ 228 (ชุมแพ–หนองบัวลำภู)
	+ 229 (บ้านไผ่–ช่องสามหมอ)
	+ 230 (วงแหวนรอบเมืองขอนแก่น)
* รถโดยสารประจำทาง
* ท่าอากาศยานนานาชาติขอนแก่น
* ทางราง
	+ สายตะวันออกเฉียงเหนือ
	+ สถานีขอนแก่น
	+ *รถไฟฟ้า* (โครงการ)
	+ *รถไฟความเร็วสูงสายอีสาน* (โครงการ)

 |
| ธุรกิจ | 
* ห้างสรรพการค้า
	+ แฟรี่ พลาซ่า
	+ เซ็นทรัล ขอนแก่น
	+ เซ็นโทซ่า
	+ ตึกคอม
	+ โลตัส สาขาขอนแก่น 1 และ 2, สาขาเมืองพล, สาขาชุมแพ
	+ บิ๊กซี สาขาขอนแก่น, สาขากระนวน
	+ แม็คโคร สาขาขอนแก่น, สาขาชุมแพ
* ตลาดต้นตาล
* ตลาดอู้ฟู่
* เดอะ วอลล์
* ตลาดประตูน้ำขอนแก่น
* ขอนเเก่น อินโนเวชั่น เซ็นเตอร์
* ย่าน
	+ กลางเมือง
	+ ศรีจันทร์
	+ บึงแก่นนคร
	+ รื่นรมย์
	+ สามเหลี่ยม
	+ กังสดาล
	+ โนนม่วง

 |
| ศูนย์ประชุม | 
* ศูนย์ประชุมและแสดงสินค้านานาชาติขอนแก่น
* ศูนย์ประชุมอเนกประสงค์กาญจนาภิเษก

 |

 |
| สังคม | 

|  |  |
| --- | --- |
| การศึกษา | 
* รายชื่อโรงเรียน
* รายชื่อสถาบันอุดมศึกษา
	+ มหาวิทยาลัยขอนแก่น
	+ มหาวิทยาลัยเทคโนโลยีราชมงคลอีสาน
	+ โรงพยาบาลศรีนครินทร์
	+ ศพค.โรงพยาบาลขอนแก่น
	+ มหาวิทยาลัยมหาจุฬาลงกรณราชวิทยาลัย
* พิพิธภัณฑ์
	+ พิพิธภัณฑ์ธรรมชาติวิทยา มข.
	+ พิพิธภัณฑ์วิทยาศาสตร์ มข.
	+ พิพิธภัณฑ์ธนารักษ์
	+ พิพิธภัณฑ์ตราไปรษณียากร

 |
| วัฒนธรรม | 
* ศาสนสถาน
	+ รายชื่อวัด
	+ พระธาตุขามแก่น
	+ พระมหาธาตุแก่นนคร
	+ วัดทุ่งเศรษฐี
	+ พุทธมนฑลอีสาน
	+ เทวาลัยศิวะมหาเทพ
* ศูนย์ศิลปวัฒนธรรม มหาวิทยาลัยขอนแก่น
	+ หอศิลป์ มข.
	+ หอภาพยนตร์อีสาน
* หมู่บ้านงูจงอาง
* ถนนข้าวเหนียว
* เทศกาลไหมนานาชาติ ประเพณีผูกเสี่ยวและงานกาชาด

 |
| กีฬา | 
* สนามกีฬาองค์การบริหารส่วนจังหวัดขอนแก่น
* โรงเรียนกีฬาจังหวัดขอนแก่น
* สโมสรฟุตบอล
	+ ขอนแก่น
	+ ขอนแก่น ยูไนเต็ด
	+ ขอนแก่นมอดินแดง
	+ บีจี-บัณฑิตเอเชีย (หญิง)
* สโมสรวอลเลย์บอล
	+ ขอนแก่น (ชาย)
	+ ขอนแก่นสตาร์
	+ ไทยเดนมาร์ค-หนองเรือ
* กีฬาแห่งชาติ
	+ ครั้งที่ 25
	+ ครั้งที่ 40

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |

| * ด
* ค
* ก
องค์กรปกครองส่วนท้องถิ่นระดับล่างในจังหวัดขอนแก่น |
| --- |
| เทศบาลนคร | 
* ขอนแก่น

 | ตราประจำจังหวัดขอนแก่น |
| เทศบาลเมือง | 
* กระนวน
* ชุมแพ
* บ้านทุ่ม
* บ้านไผ่
* เมืองพล
* ศิลา

 |
| เทศบาลตำบล | 
* ก้านเหลือง
* กุดกว้าง
* กุดน้ำใส
* แก่นฝาง
* ขนวน
* เขาสวนกวาง
* เขื่อนอุบลรัตน์
* โคกงาม
* โคกสำราญ
* โคกสูง
* โคกสูงสัมพันธ์
* ชนบท
* ชลบถวิบูลย์
* ซำสูง
* ดอนโมง
* ท่าพระ
* นาข่า
* นาคำ
* นาจาน
* นาเพียง
* นาแพง
* น้ำพอง
* น้ำอ้อม
* โนนคอม
* โนนฆ้อง
* โนนทอง
* โนนท่อน
* โนนศิลา
* โนนสมบูรณ์
* โนนสะอาด (อำเภอชุมแพ)
* โนนสะอาด (อำเภอหนองเรือ)
* โนนหัน
* ในเมือง (อำเภอบ้านไผ่)
* ในเมือง (อำเภอเวียงเก่า)
* บ้านค้อ
* บ้านโคก
* บ้านโต้น
* บ้านเป็ด
* บ้านผือ
* บ้านฝาง
* บ้านแฮด
* บึงเนียม
* ป่ามะนาว
* เปือยน้อย
* พระบุ
* พระยืน
* พระยืนมิ่งมงคล
* พระลับ
* โพธิ์ไชย
* ภูผาแดง
* ภูผาม่าน
* ภูเวียง
* ม่วงหวาน
* มัญจาคีรี
* เมืองเก่า
* ยางคำ
* ลำน้ำพอง
* วังชัย
* วังเพิ่ม
* วังสวรรค์
* แวงน้อย
* แวงใหญ่
* สระแก้ว
* สะอาด
* สาวะถี
* สำราญ
* สีชมพู
* หนองแก
* หนองตูม
* หนองนาคำ
* หนองโน
* หนองบัว
* หนองไผ่
* หนองเรือ
* หนองสองห้อง
* หนองเสาเล้า
* ห้วยยาง

 |
| องค์การบริหารส่วนตำบล | 
* กุดขอนแก่น
* กุดเค้า
* กุดธาตุ
* กุดเพียขอม
* เก่างิ้ว
* ขัวเรียง
* ขามป้อม (อำเภอเปือยน้อย)
* ขามป้อม (อำเภอพระยืน)
* เขาน้อย
* เขาสวนกวาง
* เขื่อนอุบลรัตน์
* คอนฉิม
* คำแคน
* คำม่วง
* คำแมด
* คึมชาด
* คูคำ
* แคนเหนือ
* โคกสง่า
* โคกสี
* จระเข้
* โจดหนองแก
* ชุมแพ
* ไชยสอ
* ซับสมบูรณ์
* ซำยาง
* ดงเค็ง
* ดงเมืองแอม
* ดงลาน
* ดอนช้าง
* ดอนดั่ง
* ดอนดู่
* ดอนหัน
* ดินดำ
* ดูนสาด
* แดงใหญ่
* ตะกั่วป่า
* ทรายมูล
* ท่ากระเสริม
* ทางขวาง
* ท่านางแนว
* ท่าพระ
* ท่าวัด
* ท่าศาลา
* ทุ่งชมพู
* ทุ่งโป่ง
* นางาม
* นางิ้ว
* นาชุมแสง
* นาฝาย
* นาหนองทุ่ม
* นาหว้า
* โนนข่า
* โนนแดง
* โนนทอง
* โนนทัน
* โนนธาตุ
* โนนพะยอม
* โนนสมบูรณ์
* โนนสะอาด
* โนนหัน
* โนนอุดม
* บริบูรณ์
* บัวเงิน
* บัวใหญ่
* บ้านกง
* บ้านขาม
* บ้านดง
* บ้านแท่น
* บ้านโนน
* บ้านไผ่
* บ้านฝาง
* บ้านเม็ง
* บ้านเรือ
* บ้านลาน
* บ้านหว้า
* บ้านหัน
* บ้านเหล่า
* บ้านใหม่
* ปอแดง
* ป่าปอ
* ป่าหวายนั่ง
* เปือยใหญ่
* พังทุย
* เพ็กใหญ่
* โพนเพ็ก
* ภูผาม่าน
* ภูเวียง
* ภูห่าน
* ภูเหล็ก
* เมืองเก่าพัฒนา
* เมืองพล
* เมืองเพีย
* ลอมคอม
* ละหานนา
* วังชัย
* วังม่วง
* วังสวาบ
* วังแสง
* วังหิน
* วังหินลาด
* แวงน้อย
* ศรีบุญเรือง
* ศรีสุข
* ศรีสุขสำราญ
* สงเปือย
* สวนหม่อน
* สำโรง
* สีชมพู
* โสกนกเต็น
* หนองกุง
* หนองกุงเซิน
* หนองกุงธนสาร
* หนองกุงใหญ่
* หนองโก
* หนองเขียด
* หนองแซง
* หนองแดง
* หนองน้ำใส
* หนองปลาหมอ
* หนองแปน
* หนองไผ่ล้อม
* หนองมะเขือ
* หนองเม็ก
* หนองเรือ
* หนองแวง
* หนองแวงนางเบ้า
* หนองแวงโสกพระ
* หนองสองห้อง
* ห้วยแก
* ห้วยโจด
* ห้วยเตย
* ห้วยม่วง
* หว้าทอง
* หันโจด
* หัวทุ่ง
* หัวนาคำ
* หัวหนอง
* หินตั้ง
* ใหม่นาเพียง

 |

| * ด
* ค
* ก
ภาคตะวันออกเฉียงเหนือ |
| --- |
| จังหวัด | 
* กาฬสินธุ์
* ขอนแก่น
* ชัยภูมิ
* นครพนม
* นครราชสีมา
* บึงกาฬ
* บุรีรัมย์
* มหาสารคาม
* มุกดาหาร
* ยโสธร
* ร้อยเอ็ด
* เลย
* สกลนคร
* สุรินทร์
* ศรีสะเกษ
* หนองคาย
* หนองบัวลำภู
* อำนาจเจริญ
* อุดรธานี
* อุบลราชธานี

 |  |
| เทศบาลนคร | 
* ขอนแก่น
* นครราชสีมา
* สกลนคร
* อุดรธานี
* อุบลราชธานี

 |
| ภูมิลักษณ์ที่สำคัญ | 
* แม่น้ำโขง
* แม่น้ำมูล
* แม่น้ำชี
* อุทยานแห่งชาติเขาใหญ่
* แอ่งโคราช
* แอ่งสกลนคร

 |
| สังคมและวัฒนธรรม | 
* คนอีสาน
* ประเพณีบุญบั้งไฟ
* ประเพณีบุญข้าวจี่
* ประเพณีแห่เทียนเข้าพรรษา
* เทศกาลผีตาโขน
* ฮีตสิบสอง คลองสิบสี่
* กันตรึม
* พิธีเหยา
* หมอลำ
* อักษรธรรมลาว

 |
| 
* หมวดหมู่ หมวดหมู่
* หน้าโครงการวิกิ โครงการวิกิ

 |

| * ด
* ค
* ก
เมืองหลวงและจังหวัดของประเทศไทย |
| --- |
| เมืองหลวง | กรุงเทพมหานคร |  |
| ภาคเหนือ | 
* เชียงราย
* เชียงใหม่
* น่าน
* พะเยา
* แพร่
* แม่ฮ่องสอน
* ลำปาง
* ลำพูน
* อุตรดิตถ์

 |
| ภาคตะวันออกเฉียงเหนือ | 
* กาฬสินธุ์
* ขอนแก่น
* ชัยภูมิ
* นครพนม
* นครราชสีมา
* บึงกาฬ
* บุรีรัมย์
* มหาสารคาม
* มุกดาหาร
* ยโสธร
* ร้อยเอ็ด
* เลย
* ศรีสะเกษ
* สกลนคร
* สุรินทร์
* หนองคาย
* หนองบัวลำภู
* อำนาจเจริญ
* อุดรธานี
* อุบลราชธานี

 |
| ภาคกลาง | 
* กำแพงเพชร
* ชัยนาท
* นครนายก
* นครปฐม
* นครสวรรค์
* นนทบุรี
* ปทุมธานี
* พระนครศรีอยุธยา
* พิจิตร
* พิษณุโลก
* เพชรบูรณ์
* ลพบุรี
* สมุทรปราการ
* สมุทรสงคราม
* สมุทรสาคร
* สระบุรี
* สิงห์บุรี
* สุโขทัย
* สุพรรณบุรี
* อ่างทอง
* อุทัยธานี

 |
| ภาคตะวันออก | 
* จันทบุรี
* ฉะเชิงเทรา
* ชลบุรี
* ตราด
* ปราจีนบุรี
* ระยอง
* สระแก้ว

 |
| ภาคตะวันตก | 
* กาญจนบุรี
* ตาก
* ประจวบคีรีขันธ์
* เพชรบุรี
* ราชบุรี

 |
| ภาคใต้ | 
* กระบี่
* ชุมพร
* ตรัง
* นครศรีธรรมราช
* นราธิวาส
* ปัตตานี
* พังงา
* พัทลุง
* ภูเก็ต
* ยะลา
* ระนอง
* สงขลา
* สตูล
* สุราษฎร์ธานี

 |
| หมายเหตุ - แบ่งภูมิภาคตามเกณฑ์ของราชบัณฑิตยสภา |

| * ด
* ค
* ก
จังหวัดแบ่งตามเขตในกีฬาแห่งชาติ (กีฬาเขต) |
| --- |
| เขต 1 | 
* ชัยนาท
* นนทบุรี
* ปทุมธานี
* พระนครศรีอยุธยา
* ลพบุรี
* สระบุรี
* สิงห์บุรี
* สมุทรปราการ
* อ่างทอง

 |  |
| เขต 2 | 
* จันทบุรี
* ฉะเชิงเทรา
* ชลบุรี
* ตราด
* นครนายก
* ปราจีนบุรี
* ระยอง
* สระแก้ว

 |
| เขต 3 | 
* ชัยภูมิ
* นครราชสีมา
* บุรีรัมย์
* ยโสธร
* ศรีสะเกษ
* สุรินทร์
* อุบลราชธานี

 |
| เขต 4 | 
* กาฬสินธุ์
* ขอนแก่น
* นครพนม
* บึงกาฬ
* มหาสารคาม
* มุกดาหาร
* ร้อยเอ็ด
* เลย
* สกลนคร
* หนองคาย
* หนองบัวลำภู
* อำนาจเจริญ
* อุดรธานี

 |
| เขต 5 | 
* เชียงราย
* เชียงใหม่
* น่าน
* พะเยา
* แพร่
* แม่ฮ่องสอน
* ลำปาง
* ลำพูน

 |
| เขต 6 | 
* กำแพงเพชร
* ตาก
* นครสวรรค์
* พิจิตร
* พิษณุโลก
* เพชรบูรณ์
* สุโขทัย
* อุตรดิตถ์
* อุทัยธานี

 |
| เขต 7 | 
* กาญจนบุรี
* นครปฐม
* ประจวบคีรีขันธ์
* เพชรบุรี
* ราชบุรี
* สมุทรสงคราม
* สมุทรสาคร
* สุพรรณบุรี

 |
| เขต 8 | 
* กระบี่
* ชุมพร
* นครศรีธรรมราช
* พังงา
* ภูเก็ต
* ระนอง
* สุราษฎร์ธานี

 |
| เขต 9 | 
* ตรัง
* นราธิวาส
* ปัตตานี
* พัทลุง
* ยะลา
* สงขลา
* สตูล

 |
| เขต 10 | 
* กรุงเทพมหานคร

 |

| * ด
* ค
* ก
 จังหวัดเจ้าภาพกีฬาแห่งชาติ |
| --- |
| กีฬาแห่งชาติ | 
* **2510:** จังหวัดพระนคร พระนคร
* **2511:** จังหวัดเชียงใหม่ เชียงใหม่
* **2512:** จังหวัดสงขลา สงขลา
* **2513:** จังหวัดนครราชสีมา นครราชสีมา
* **2514:** จังหวัดนครสวรรค์ นครสวรรค์
* **2515:** จังหวัดราชบุรี ราชบุรี
* **2516:** จังหวัดนครศรีธรรมราช นครศรีธรรมราช
* **2517:** จังหวัดชลบุรี ชลบุรี
* **2518:** จังหวัดลพบุรี ลพบุรี
* **2519:** จังหวัดอุดรธานี อุดรธานี
* **2520:** กรุงเทพมหานคร กรุงเทพมหานคร
* **2521:** จังหวัดอุบลราชธานี อุบลราชธานี
* **2522:** จังหวัดลำปาง ลำปาง
* **2523:** จังหวัดปัตตานี ปัตตานี
* **2524:** จังหวัดอุดรธานี อุดรธานี
* **2525:** จังหวัดภูเก็ต ภูเก็ต
* **2526:** จังหวัดพิษณุโลก พิษณุโลก
* **2527:** จังหวัดเชียงราย เชียงราย
* **2528:** จังหวัดจันทบุรี จันทบุรี
* **2530:** จังหวัดร้อยเอ็ด ร้อยเอ็ด
* **2531:** จังหวัดลพบุรี ลพบุรี
* **2532:** จังหวัดสงขลา สงขลา
* **2533:** จังหวัดเชียงใหม่ เชียงใหม่
* **2534:** จังหวัดพระนครศรีอยุธยา พระนครศรีอยุธยา
* **2535:** จังหวัดขอนแก่น ขอนแก่น
* **2536:** จังหวัดสุราษฎร์ธานี สุราษฎร์ธานี
* **2537:** จังหวัดสุพรรณบุรี สุพรรณบุรี
* **2538:** จังหวัดนครสวรรค์ นครสวรรค์
* **2539:** จังหวัดตรัง ตรัง
* **2540:** จังหวัดศรีสะเกษ ศรีสะเกษ
* **2541:** จังหวัดระยอง ระยอง
* **2543:** กรุงเทพมหานคร กรุงเทพมหานคร
* **2545:** จังหวัดเชียงใหม่ เชียงใหม่
* **2547:** จังหวัดราชบุรี ราชบุรี
* **2549:** จังหวัดสุพรรณบุรี สุพรรณบุรี
* **2550:** จังหวัดนครศรีธรรมราช นครศรีธรรมราช
* **2551:** จังหวัดพิษณุโลก พิษณุโลก
* **2552:** จังหวัดตรัง ตรัง
* **2553:** จังหวัดชลบุรี ชลบุรี
* **2554:** จังหวัดขอนแก่น ขอนแก่น
* **2555:** จังหวัดเชียงใหม่ เชียงใหม่
* **2556:** จังหวัดสุพรรณบุรี สุพรรณบุรี
* **2557:** จังหวัดนครราชสีมา นครราชสีมา
* **2558:** จังหวัดนครสวรรค์ นครสวรรค์
* **2560:** จังหวัดสงขลา สงขลา
* **2561:** จังหวัดเชียงราย เชียงราย
* **2565:** จังหวัดศรีสะเกษ ศรีสะเกษ
* **2566:** จังหวัดกาญจนบุรี *กาญจนบุรี*
* **2567:** จังหวัดจันทบุรี *จันทบุรี*
* **2569:** จังหวัดอุดรธานี *อุดรธานี*

 |
| เยาวชน | 
* **2528:** จังหวัดนครราชสีมา นครราชสีมา
* **2529:** จังหวัดนครศรีธรรมราช นครศรีธรรมราช
* **2530:** จังหวัดสุรินทร์ สุรินทร์
* **2531:** จังหวัดเชียงราย เชียงราย
* **2532:** จังหวัดราชบุรี ราชบุรี
* **2533:** จังหวัดภูเก็ต ภูเก็ต
* **2534:** จังหวัดตรัง ตรัง
* **2535:** จังหวัดศรีสะเกษ ศรีสะเกษ
* **2536:** จังหวัดจันทบุรี จันทบุรี
* **2537:** จังหวัดพิษณุโลก พิษณุโลก
* **2538:** จังหวัดสงขลา สงขลา
* **2539:** จังหวัดกำแพงเพชร กำแพงเพชร
* **2540:** จังหวัดสุราษฎร์ธานี สุราษฎร์ธานี
* **2541:** จังหวัดอุดรธานี อุดรธานี
* **2542:** จังหวัดยะลา ยะลา
* **2543:** จังหวัดสุรินทร์ สุรินทร์
* **2544:** จังหวัดแพร่ แพร่
* **2545:** จังหวัดพังงา พังงา
* **2546:** จังหวัดเพชรบุรี เพชรบุรี
* **2547:** จังหวัดสุโขทัย สุโขทัย
* **2548:** จังหวัดชัยภูมิ ชัยภูมิ
* **2549:** จังหวัดลำปาง ลำปาง
* **2550:** จังหวัดสุราษฎร์ธานี สุราษฎร์ธานี
* **2551:** จังหวัดอุบลราชธานี อุบลราชธานี
* **2552:** จังหวัดกาญจนบุรี กาญจนบุรี
* **2553:** จังหวัดเพชรบูรณ์ เพชรบูรณ์
* **2554:** จังหวัดอุตรดิตถ์ อุตรดิตถ์
* **2555:** จังหวัดภูเก็ต ภูเก็ต
* **2556:** จังหวัดมหาสารคาม มหาสารคาม
* **2557:** จังหวัดศรีสะเกษ ศรีสะเกษ
* **2558:** จังหวัดจันทบุรี จันทบุรี
* **2559:** จังหวัดสุพรรณบุรี สุพรรณบุรี
* **2560:** จังหวัดชุมพรจังหวัดระนอง ชุมพร–ระนอง
* **2561:** จังหวัดน่าน น่าน
* **2562:** จังหวัดบุรีรัมย์ บุรีรัมย์
* **2564:** จังหวัดตราด ตราด[c]
* **2565:** จังหวัดพัทลุง พัทลุง
* **2566:** จังหวัดนครสวรรค์ นครสวรรค์
* **2567:** จังหวัดราชบุรี *ราชบุรี*
* **2568:** จังหวัดชลบุรี *ชลบุรี*
* **2569:** จังหวัดสุราษฎร์ธานี *สุราษฎร์ธานี*

 |
| นักเรียนนักศึกษา | 
* **2523:** กรุงเทพมหานคร กรุงเทพมหานคร
* **2524:** กรุงเทพมหานคร กรุงเทพมหานคร
* **2525:** กรุงเทพมหานคร กรุงเทพมหานคร
* **2526:** กรุงเทพมหานคร กรุงเทพมหานคร
* **2527:** กรุงเทพมหานคร กรุงเทพมหานคร
* **2528:** กรุงเทพมหานคร กรุงเทพมหานคร
* **2529:** กรุงเทพมหานคร กรุงเทพมหานคร
* **2530:** กรุงเทพมหานคร กรุงเทพมหานคร
* **2531:** จังหวัดอุดรธานี อุดรธานี
* **2532:** จังหวัดยะลา ยะลา
* **2533:** จังหวัดสุพรรณบุรี สุพรรณบุรี
* **2534:** จังหวัดนครสวรรค์ นครสวรรค์
* **2535:** จังหวัดลพบุรี ลพบุรี
* **2536:** จังหวัดร้อยเอ็ด ร้อยเอ็ด
* **2537:** จังหวัดเชียงราย เชียงราย
* **2538:** จังหวัดร้อยเอ็ด ร้อยเอ็ด
* **2539:** จังหวัดอุดรธานี อุดรธานี
* **2540:** จังหวัดจันทบุรี จันทบุรี
* **2541:** จังหวัดยะลา ยะลา
* **2542:** จังหวัดนครสวรรค์ นครสวรรค์
* **2543:** จังหวัดศรีสะเกษ ศรีสะเกษ
* **2544:** จังหวัดเพชรบูรณ์ เพชรบูรณ์
* **2545:** จังหวัดสุพรรณบุรี สุพรรณบุรี
* **2546:** จังหวัดกระบี่ กระบี่
* **2547:** จังหวัดขอนแก่น ขอนแก่น
* **2548:** จังหวัดชลบุรี ชลบุรี
* **2549:** จังหวัดลำปาง ลำปาง
* **2550:** จังหวัดมหาสารคาม มหาสารคาม
* **2551:** จังหวัดชุมพร ชุมพร
* **2552:** จังหวัดสุโขทัย สุโขทัย
* **2553:** จังหวัดสุรินทร์ สุรินทร์
* **2554:** จังหวัดเพชรบุรี เพชรบุรี
* **2555:** จังหวัดอุบลราชธานี อุบลราชธานี
* **2556:** จังหวัดแพร่ แพร่
* **2557:** จังหวัดเพชรบูรณ์ เพชรบูรณ์
* **2558:** จังหวัดเชียงราย เชียงราย
* **2559:** จังหวัดนครศรีธรรมราช นครศรีธรรมราช
* **2560:** จังหวัดนครราชสีมา นครราชสีมา
* **2561:** จังหวัดนครนายก นครนายก
* **2562:** จังหวัดนครสวรรค์ นครสวรรค์
* **2563:** จังหวัดอุดรธานี อุดรธานี
* **2566:** จังหวัดเชียงใหม่ เชียงใหม่
* **2567:** จังหวัดกระบี่ *กระบี่*

 |
| [c] ยกเลิกเนื่องจากเกิดการระบาดทั่วของไวรัสโคโรนา |